qundao/data-zh-poetry huggingface dataset:
乌鲁木齐杂诗之物产·其三十五
作者：纪昀
朝代：清

春鸿秋燕候无差，寒暖分明纪岁华。何处飞来何处去，难将踪迹问天涯。
乌鲁木齐杂诗之物产·其三十八
作者：纪昀
朝代：清

荒屯那得汝南鸡，春梦迷离睡似泥。山鸟一声天半落，却来相唤把锄犁。
乌鲁木齐杂诗之物产·其三十六
作者：纪昀
朝代：清

山禽满树不知名，五色毛衣百种声。前度西郊春宴罢，穿帘瞥见是莺莺。
乌鲁木齐杂诗之物产·其三十四
作者：纪昀
朝代：清

白草初枯野雉肥，年年珍重进彤闱。传声贡罢分携去，五彩斑斓满路归。
乌鲁木齐杂诗之物产·其九
作者：纪昀
朝代：清

新稻翻匙香雪流，田家入市趁凉秋。北郊十里高台户，水满陂塘岁岁收。
乌鲁木齐杂诗之物产·其九
作者：纪昀
朝代：清

澄彻戎盐出水涯，分明青玉净无瑕。犹嫌不及交河产，一色轻红似杏花。
乌鲁木齐杂诗之物产·其二
作者：纪昀
朝代：清

夜深宝气满山头，玛纳斯南半紫镠。两载惊心驰羽檄，春冰消后似防秋。
乌鲁木齐杂诗之物产·其二
作者：纪昀
朝代：清

茹家法醋沁牙酸，滴滴清香泻玉盘。琥珀浓光梅子味，论功真合祀元坛。
乌鲁木齐杂诗之物产·其二十
作者：纪昀
朝代：清

红药丛生满钓矶，无人珍重自芳菲。倘教全向雕阑种，肯减扬州金带围。
乌鲁木齐杂诗之物产·其二十一
作者：纪昀
朝代：清

八寸葵花色似金，短垣老屋几丛深。此间颇去长安远，珍重时看向日心。
乌鲁木齐杂诗之物产·其二十七
作者：纪昀
朝代：清

芳草丛丛各作窠，无名大抵药苗多。山亭宴罢扶残醉，记看官奴采薄荷。
乌鲁木齐杂诗之物产·其二十三
作者：纪昀
朝代：清

河桥新柳绿蒙濛，只欠春园杏子红。珍重城南孤戍下，刚流一树袅东风。
乌鲁木齐杂诗之物产·其二十九
作者：纪昀
朝代：清

照眼猩猩茜草红，无人染色付良工。年年驿使驰飞骑，只疗秋塍八蜡虫。
乌鲁木齐杂诗之物产·其二十二
作者：纪昀
朝代：清

土屋茅檐几树斜，移来多自野人家。微风处处吹如雪，开遍深春皂荚花。
乌鲁木齐杂诗之物产·其二十五
作者：纪昀
朝代：清

息鸡草长绿离离，织荐裁帘事事宜。騕袅经过浑不顾，可怜班固未全知。
乌鲁木齐杂诗之物产·其二十八
作者：纪昀
朝代：清

长镵木柄斸寒云，阿魏滩中药气熏。至竟无从知性味，山家何处问桐君。
乌鲁木齐杂诗之物产·其二十六
作者：纪昀
朝代：清

芦荻飕飕绿渺茫，氤氲芳草隐陂塘。行营不解西番法，秋老谁寻玛努香。
乌鲁木齐杂诗之物产·其二十四
作者：纪昀
朝代：清

前度刘郎手自栽，夭桃移得过山来。阜康城内园池好，尚有妖红几树开。
乌鲁木齐杂诗之物产·其五
作者：纪昀
朝代：清

甘瓜别种碧团栾，错作花门小笠看。午梦初回微渴后，嚼来真似水晶寒。
乌鲁木齐杂诗之物产·其五
作者：纪昀
朝代：清

雪压空山老树枯，一番新雨长春菇。天花绝品何须说，持较兴州尚作奴。
乌鲁木齐杂诗之物产·其八
作者：纪昀
朝代：清

汉唐旧史记青稞，西域从来此种多。轻注蹲鸱成一笑，如今始悔着书讹。
乌鲁木齐杂诗之物产·其八
作者：纪昀
朝代：清

温泉东畔火荧荧，扑面山风铁气腥。只怪红炉三度炼，十分才剩一分零。
乌鲁木齐杂诗之物产·其六
作者：纪昀
朝代：清

朱桔黄柑荐翠盘，关山万里到来难。官曹春宴分珍果，谁怯轻冰沁齿寒。
乌鲁木齐杂诗之物产·其六
作者：纪昀
朝代：清

腊雪深深坼地寒，经冬宿麦换苗难。农家都是春初种，一样黄云被垄看。
乌鲁木齐杂诗之物产·其十
作者：纪昀
朝代：清

云母窗棂片片明，往来人在镜中行。七盘峻坂顽如铁，山骨何缘似水精？
乌鲁木齐杂诗之物产·其十
作者：纪昀
朝代：清

配盐幽菽偶登厨，隔岭携来贵似珠。只有山家豌豆好，不劳苜蓿秣宛驹。
乌鲁木齐杂诗之物产·其十一
作者：纪昀
朝代：清

凿破云根石窦开，朝朝煤户到城来。北山更比西山好，须辨寒炉一夜灰。
乌鲁木齐杂诗之物产·其十一
作者：纪昀
朝代：清

菽乳芳腴细细研，截肪切玉满街前。只怜常逐春归去，不到榴红蓼紫天。
乌鲁木齐杂诗之物产·其十七
作者：纪昀
朝代：清

昌吉新鱼贯柳条，笭箵入市乱相招。芦芽细点银丝脍，人到松陵十四桥。
乌鲁木齐杂诗之物产·其十七
作者：纪昀
朝代：清

罂粟花团六寸围，雪泥渍出胜浇肥。阶除开遍无人惜，小吏时时插帽归。
乌鲁木齐杂诗之物产·其十三
作者：纪昀
朝代：清

漉白荒城不见日，采硝人在古阳关。颓垣败堞浑堆遍，错认深冬雪满山。
乌鲁木齐杂诗之物产·其十三
作者：纪昀
朝代：清

露叶翻翻翠色铺，小园多种淡巴菰。红潮晕颊浓于酒，别调氤氲亦自殊。
乌鲁木齐杂诗之物产·其十九
作者：纪昀
朝代：清

千瓣玲珑绿叶疏，花头无力倩人扶。因循错唤江西蜡，持较东篱恐未输。
乌鲁木齐杂诗之物产·其十二
作者：纪昀
朝代：清

依依红柳满滩沙，颜色何曾似绛霞。若与绿杨为伴侣，蜡梅通谱到梅花。
乌鲁木齐杂诗之物产·其十二
作者：纪昀
朝代：清

新榨胡麻潋滟光，可怜北客不能尝。初时误认天台女，曾对桃花饭阮郎。
乌鲁木齐杂诗之物产·其十五
作者：纪昀
朝代：清

榆槐处处绿参天，行尽青山未到边。只有垂杨太娇稚，纤腰长似小婵娟。
乌鲁木齐杂诗之物产·其十五
作者：纪昀
朝代：清

西到宁边东阜康，狐踪处处认微茫。谋衣却比羊裘易，粲粲临风一色黄。
乌鲁木齐杂诗之物产·其十八
作者：纪昀
朝代：清

姹紫嫣红廿四畦，香魂仿佛认虞兮。刘郎倘是修花谱，芍药丛中定误题。
乌鲁木齐杂诗之物产·其十八
作者：纪昀
朝代：清

斑斓五色遍身花，深树多藏断尾蛇。最是山南烽戍地，率然阵里住人家。
乌鲁木齐杂诗之物产·其十六
作者：纪昀
朝代：清

月黑风高迅似飞，秋田熟处野猪肥。诸军火器年年给，不为天山看打围。
乌鲁木齐杂诗之物产·其十六
作者：纪昀
朝代：清

梭梭滩上望亭亭，铁干铜柯一片青。至竟难将松柏友，无根多半似浮萍。
乌鲁木齐杂诗之物产·其十四
作者：纪昀
朝代：清

山珍入馔只寻常，处处深林是猎场。若与分明评次第，野骡风味胜黄羊。
乌鲁木齐杂诗之物产·其十四
作者：纪昀
朝代：清

谁能五月更披裘，尺布都从市上求。懊恼前官国司马，木棉试种不曾收。
乌鲁木齐杂诗之物产·其四
作者：纪昀
朝代：清

旋绕黄芽叶叶齐，登盘春菜脆玻璃。北人自只夸安肃，不见三台绿满畦。
乌鲁木齐杂诗之物产·其四
作者：纪昀
朝代：清

红笠乌衫担侧挑，苹婆杏子绿蒲桃。谁知只重中原味，榛栗楂梨价最高。
乌鲁木齐杂诗之物产·其四十
作者：纪昀
朝代：清

谁言天马海西头，八骏从来不易求。六印三花都阅遍，何曾放眼看骅骝。
乌鲁木齐杂诗之物产·其四十一
作者：纪昀
朝代：清

白狼苍豹绛毛熊，雪岭时时射猎逢。五个山头新雨后，春泥才见虎蹄踪。
乌鲁木齐杂诗之物产·其四十七
作者：纪昀
朝代：清

剪剪西风院落深，夜凉是处有蛩音。秦人不解金笼戏，一任篱根彻晓吟。
乌鲁木齐杂诗之物产·其四十三
作者：纪昀
朝代：清

茸茸红柳欲飞花，歌舞深林看柳娃。双角吴童真可念，谁知至竟不辞家。
乌鲁木齐杂诗之物产·其四十九
作者：纪昀
朝代：清

五月花蚊利似锥，村村拟筑露筋祠。城中相去无三里，夜卷疏帘不下帷。
乌鲁木齐杂诗之物产·其四十二
作者：纪昀
朝代：清

牧场芳草绿萋萋，养得骅骝十万蹄。只有明驼千里足，水销山径卧长嘶。
乌鲁木齐杂诗之物产·其四十五
作者：纪昀
朝代：清

蛱蝶花边又柳边，晚春篱落早秋天。只怜翔粉无多少，叶叶黄衣小似钱。
乌鲁木齐杂诗之物产·其四十八
作者：纪昀
朝代：清

小煮何曾似鳆鱼，恼人幽梦夜深余。贫家敢恨无眠处，燕寝清香尚不除。
乌鲁木齐杂诗之物产·其四十六
作者：纪昀
朝代：清

亦有新蝉噪晚风，小桥流水绿阴中。人言多是遗蝗化，果觉依稀似草虫。
乌鲁木齐杂诗之物产·其四十四
作者：纪昀
朝代：清

拔刺银刀似脍残，有人相戒莫登盘。鱼苗多是秋虫化，倚仗曾经仔细看。
乌鲁木齐杂诗之神异
作者：纪昀
朝代：清

灵光肸蚃到西陲，齐拜城南壮穆祠。神马骁腾曾眼见，人间衔勒果难施。破寇红山八月天，髑髅春草满沙田。当时未死神先泣，半夜离魂欲化烟。白草飕飕接冷云，关山疆界是谁分。幽魂来往随官牒，原鬼昌黎竟未闻。筑城掘土土深深，邪许相呼万杵音。怪事一声齐注目，半钩新月藓花侵。深深玉屑几时藏，出土犹闻饼饵香。弱水西流宁到此，荒滩那得禹余粮。
乌鲁木齐杂诗之神异·其一
作者：纪昀
朝代：清

灵光肸蚃到西陲，齐拜城南壮穆祠。神马骁腾曾眼见，人间衔勒果难施。
乌鲁木齐杂诗之神异·其三
作者：纪昀
朝代：清

白草飕飕接冷云，关山疆界是谁分。幽魂来往随官牒，原鬼昌黎竟未闻。
乌鲁木齐杂诗之神异·其二
作者：纪昀
朝代：清

破寇红山八月天，髑髅春草满沙田。当时未死神先泣，半夜离魂欲化烟。
乌鲁木齐杂诗之神异·其五
作者：纪昀
朝代：清

深深玉屑几时藏，出土犹闻饼饵香。弱水西流宁到此，荒滩那得禹余粮。
乌鲁木齐杂诗之神异·其四
作者：纪昀
朝代：清

筑城掘土土深深，邪许相呼万杵音。怪事一声齐注目，半钩新月藓花侵。
乌鲁木齐杂诗之风土
作者：纪昀
朝代：清

山围芳草翠烟平，迢递新城接旧城。行到丛祠歌舞榭，绿氍毹上看棋枰。万家烟火暖云蒸，销尽天山太古冰。腊雪清晨题牍背，红丝砚水不曾凝。乱山倒影碧沉沉，十里龙湫万丈深。一自沉牛答云雨，飞流不断到如今。云满西山雨便来，田家占候不须猜。向来只怪东峰顶，晓日名霞一片开。廛肆鳞鳞两面分，门前官柳绿如云。夜深灯火人归后，几处琵琶月下闻。雪地冰天水自流，溶溶直泻苇湖头。残冬曾到唐时垒，两派清波绿似油。山田龙口引泉浇，泉水惟凭积雪消。头白蕃王年八十，不知春雨长禾苗。界破山光一片青，温暾流水碧泠泠。游人倘有风沂兴，只向将军借幔亭。古迹微茫半莫求，龙沙舆记定难收。如何千尺青崖上，残字分明认火州。南山口对紫泥泉，回鹘荒滕尚宛然。只恨秋风吹雪早，至今蔓草幂寒烟。城南风穴近山坳，一片涛声万木梢。相约春来牢盖屋，夜深时卷数重茅。良田易得水难求，水到深秋却漫流。我欲开渠建官闸，人言沙堰不能收。银瓶随意汲寒浆，凿井家家近户旁。只恨青春二三月，却携素绠上河梁。秋禾春麦陇相连，绿到晶河路几千。三十四屯如绣错，何劳转粟上青天。白道飞流似建瓴，陡陀不碍浪花鸣。游人未到萧关外，谁信山泉解倒行。半城高阜半城低，城内清泉尽向西。金井银床无用处，随心引取到花畦。长波一泻细涓涓，截断春山百尺泉。二道河旁亲驻马，方知世有漏沙田。南北封疆画界匀，云根两面翠嶙峋。中间岩壑无人迹，合付山灵作守臣。双城夹峙万山围，旧号虽存旧址非。孤木地旁秋草没，降蕃指点尚依稀。峻坂连连迭七层，层层山骨翠崚嶒。行人只作蚕丛看，却是西番下马陵。断壁苔花十里长，何年雄镇控西羌。金瓶舍利行人息，筑塔当从阿育王。惊飙相戒避三泉，人马轻如一叶旋。记得移营千戍卒，阻风港汊似江船。开畦不问种花辰，早晚参差各自新。还忆年前木司马，手栽小盎四时春。
乌鲁木齐杂诗之风土·其一
作者：纪昀
朝代：清

山围芳草翠烟平，迢递新城接旧城。行到丛祠歌舞榭，绿氍毹上看棋枰。
乌鲁木齐杂诗之风土·其七
作者：纪昀
朝代：清

山田龙口引泉浇，泉水惟凭积雪消。头白蕃王年八十，不知春雨长禾苗。
乌鲁木齐杂诗之风土·其三
作者：纪昀
朝代：清

乱山倒影碧沉沉，十里龙湫万丈深。一自沉牛答云雨，飞流不断到如今。
乌鲁木齐杂诗之风土·其九
作者：纪昀
朝代：清

古迹微茫半莫求，龙沙舆记定难收。如何千尺青崖上，残字分明认火州。
乌鲁木齐杂诗之风土·其二
作者：纪昀
朝代：清

万家烟火暖云蒸，销尽天山太古冰。腊雪清晨题牍背，红丝砚水不曾凝。
乌鲁木齐杂诗之风土·其二十
作者：纪昀
朝代：清

峻坂连连迭七层，层层山骨翠崚嶒。行人只作蚕丛看，却是西番下马陵。
乌鲁木齐杂诗之风土·其二十一
作者：纪昀
朝代：清

断壁苔花十里长，何年雄镇控西羌。金瓶舍利行人息，筑塔当从阿育王。
乌鲁木齐杂诗之风土·其二十三
作者：纪昀
朝代：清

开畦不问种花辰，早晚参差各自新。还忆年前木司马，手栽小盎四时春。
乌鲁木齐杂诗之风土·其二十二
作者：纪昀
朝代：清

惊飙相戒避三泉，人马轻如一叶旋。记得移营千戍卒，阻风港汊似江船。
乌鲁木齐杂诗之风土·其五
作者：纪昀
朝代：清

廛肆鳞鳞两面分，门前官柳绿如云。夜深灯火人归后，几处琵琶月下闻。
乌鲁木齐杂诗之风土·其八
作者：纪昀
朝代：清

界破山光一片青，温暾流水碧泠泠。游人倘有风沂兴，只向将军借幔亭。
乌鲁木齐杂诗之风土·其六
作者：纪昀
朝代：清

雪地冰天水自流，溶溶直泻苇湖头。残冬曾到唐时垒，两派清波绿似油。
乌鲁木齐杂诗之风土·其十
作者：纪昀
朝代：清

南山口对紫泥泉，回鹘荒滕尚宛然。只恨秋风吹雪早，至今蔓草幂寒烟。
乌鲁木齐杂诗之风土·其十一
作者：纪昀
朝代：清

城南风穴近山坳，一片涛声万木梢。相约春来牢盖屋，夜深时卷数重茅。
乌鲁木齐杂诗之风土·其十七
作者：纪昀
朝代：清

长波一泻细涓涓，截断春山百尺泉。二道河旁亲驻马，方知世有漏沙田。
乌鲁木齐杂诗之风土·其十三
作者：纪昀
朝代：清

银瓶随意汲寒浆，凿井家家近户旁。只恨青春二三月，却携素绠上河梁。
乌鲁木齐杂诗之风土·其十九
作者：纪昀
朝代：清

双城夹峙万山围，旧号虽存旧址非。孤木地旁秋草没，降蕃指点尚依稀。
乌鲁木齐杂诗之风土·其十二
作者：纪昀
朝代：清

良田易得水难求，水到深秋却漫流。我欲开渠建官闸，人言沙堰不能收。
乌鲁木齐杂诗之风土·其十五
作者：纪昀
朝代：清

白道飞流似建瓴，陡陀不碍浪花鸣。游人未到萧关外，谁信山泉解倒行。
乌鲁木齐杂诗之风土·其十八
作者：纪昀
朝代：清

南北封疆画界匀，云根两面翠嶙峋。中间岩壑无人迹，合付山灵作守臣。
乌鲁木齐杂诗之风土·其十六
作者：纪昀
朝代：清

半城高阜半城低，城内清泉尽向西。金井银床无用处，随心引取到花畦。
乌鲁木齐杂诗之风土·其十四
作者：纪昀
朝代：清

秋禾春麦陇相连，绿到晶河路几千。三十四屯如绣错，何劳转粟上青天。
乌鲁木齐杂诗之风土·其四
作者：纪昀
朝代：清

云满西山雨便来，田家占候不须猜。向来只怪东峰顶，晓日名霞一片开。
乾隆50万寿经坛联
作者：纪昀
朝代：清
体裁：联

四万里皇图，伊古以来，从无一朝一统四万里；五十年圣寿，自兹以往，尚有九千九百五十年。
乾隆80万寿经坛联
作者：纪昀
朝代：清
体裁：联

八千为春，八千为秋，八方向化八风和，庆圣寿八旬逢八月；五数合天，五数合地，五世同堂五福备，正昌期五十有五年。
十一月初一日渡黄河
作者：纪昀
朝代：清

冯夷排浪东南流，偃蹇不受神禹囚。雷车百万坼北走，平吞气欲无徐州。千里一泻只瞬息，盘涡十丈谁敢投。颠风横簸浪三尺，篙师欲渡时还休。清河渡口势颇敛，往来南北通咽喉。我来又值十月后，清霜已降洪涛收。官舫推篷望两岸，寒波犹拍长天浮。微风才觉掠旗脚，高浪已骇冲船头。龙骧万斛如一叶，欹侧掀舞不自由。众手捩舵呼邪许，樯乌一转回万牛。屈伸臂顷已十里，瞥然何止鹰离韝。桃花想见三月涨，澒洞万顷风烟浮。回帆脱手傥一失，咫尺便入鲛宫游。区区忠信宁敢仗，所凭王命轻阳侯。回头却顾真险绝，微茫淮济非其俦。九折东泻自太古，荡潏为患从商周。汉唐而下日聚讼，捍御至竟无良筹。书生每喜谈水利，尸祝欲代庖人谋。世间万事须阅历，百不一效空贻羞。我今鼓枻既得涉，且呼舟子趋邗沟。挑镫夜读河渠志，咄哉纸上谈戈矛。
和蒙泉秋感
作者：纪昀
朝代：清

一湾银浦淡云流，长笛萧条赵倚楼。往日情怀全似梦，频年飘泊始知愁。风寒大泽鱼龙夜，霜卷长天雕鹗秋。惆怅旧来红叶渡，不堪重棹木兰舟。
嘲庸医联
作者：纪昀
朝代：清
体裁：联

不明才主弃；多故病人疏。
嘲庸医联
作者：纪昀
朝代：清
体裁：联

新鬼烦冤旧鬼哭；他生未卜此生休。
夜泊吴江
作者：纪昀
朝代：清
体裁：七言律诗

已是银蟾挂柳梢，才收官舫泊塘坳。昏烟欲合孤城闭，远水微明小港交。寒鹭多情时近客，栖乌贪睡懒离巢。玲珑方塔犹相伴，一夜风铃尽意敲。
夜泊吴江
作者：纪昀
朝代：清

已是银蟾挂柳梢，才收官舫泊塘拗。昏烟欲合孤城闭，远水微明小港交。寒鹭多情时近客，栖乌贪睡懒离巢。玲珑方塔犹相伴，一夜风铃尽意敲。
富春至严陵山水甚佳
作者：纪昀
朝代：清

沿山无数好山迎，才出杭州眼便明。两岸濛濛空翠合，琉璃镜里一帆行。浓似春云淡似烟，参差绿到大江边。斜阳流水推篷坐，翠色随人欲上船。烟水萧疏总画图，若非米老定倪迂。何须更说江山好，破屋荒林亦自殊。金碧湖山作队看，沙鸥却占子陵滩。武林旧事依稀记，待诏街头卖牡丹。
富春至严陵山水甚佳·其一
作者：纪昀
朝代：清

沿山无数好山迎，才出杭州眼便明。两岸濛濛空翠合，琉璃镜里一帆行。
富春至严陵山水甚佳·其三
作者：纪昀
朝代：清

烟水萧疏总画图，若非米老定倪迂。何须更说江山好，破屋荒林亦自殊。
富春至严陵山水甚佳·其二
作者：纪昀
朝代：清
体裁：诗

浓似春云淡似烟，参差绿到大江边。斜阳流水推篷坐，翠色随人欲上船。
富春至严陵山水甚佳·其四
作者：纪昀
朝代：清

金碧湖山作队看，沙鸥却占子陵滩。武林旧事依稀记，待诏街头卖牡丹。
对客句
作者：纪昀
朝代：清
体裁：联

伯夷非其君不事；孟子致为臣而归。
对客句
作者：纪昀
朝代：清
体裁：联

惟女子与小人为难养也；有寡妇见鳏夫而欲嫁之。
巧对
作者：纪昀
朝代：清
体裁：联

兄长弟长，乍见都说长者长；南监北监，久坐方知监似监。
巧对
作者：纪昀
朝代：清
体裁：联

南通州，北通州，南北通州通南北；东当铺，西当铺，东西当铺当东西。
巧对
作者：纪昀
朝代：清
体裁：联

水部火灾，金司空大兴土木；北人南相，中书君什么东西。
巧对
作者：纪昀
朝代：清
体裁：联

潘金莲大闹葡萄架；宋玉树小住樱桃街。
巧对
作者：纪昀
朝代：清
体裁：联

父戊子，子戊子，父子戊子；师司徒，徒司徒，师徒司徒。
平定回部凯歌
作者：纪昀
朝代：清

喧喧箫鼓凯歌音，半卷红旗入凤林。曾是轩辕亲教战，霜天晓角尚龙吟。妖星堕地响如雷，风卷阴云万里开。边月高高天似水，捷书一夜过轮台。秋雁连天西海头，六军回马唱《凉州》。摛王破阵须臾事，谁赋金闺上翠楼。故垒茫茫大夏城，芦茄吹作入边声。回头博望浮槎地，曾是西来第一程。铙歌一路响寒云，猎猎风生万马群。行到来时曾战地，降蕃犹认上将军。满耳秋风入短箫，黄榆叶落草萧萧。西蕃已破无征战，只向高原试射雕。赤土山前雪打围，桃花叱拨绣弓衣。风云也禀天朝令，满碛平沙静不飞。雕鹗飞扬大将旗，提兵两度上崦嵫。回军却过龟兹垒，一笑当年李靖碑。勒石燕然莫更论，且看走马定坚昆。垂杨绿到其摩寺，宁止春光度玉门。多少降羌逐马蹄，芙蓉阙下贡文犀。萧关候吏如相问，家在条支更向西。鹫翎长箭虎纹靫，歌舞还朝拜玉阶。今日方知神武略，书生何用议殊厓。射尽鲸鲵海不波，洗兵真看挽银河。笛中一曲平西雅，谁数《摩诃》《兜勒》歌。
平定回部凯歌·其一
作者：纪昀
朝代：清

喧喧箫鼓凯歌音，半卷红旗入凤林。曾是轩辕亲教战，霜天晓角尚龙吟。
平定回部凯歌·其七
作者：纪昀
朝代：清

赤土山前雪打围，桃花叱拨绣弓衣。风云也禀天朝令，满碛平沙静不飞。
平定回部凯歌·其三
作者：纪昀
朝代：清

秋雁连天西海头，六军回马唱《凉州》。摛王破阵须臾事，谁赋金闺上翠楼。
平定回部凯歌·其九
作者：纪昀
朝代：清

勒石燕然莫更论，且看走马定坚昆。垂杨绿到其摩寺，宁止春光度玉门。
平定回部凯歌·其二
作者：纪昀
朝代：清

妖星堕地响如雷，风卷阴云万里开。边月高高天似水，捷书一夜过轮台。
平定回部凯歌·其五
作者：纪昀
朝代：清

铙歌一路响寒云，猎猎风生万马群。行到来时曾战地，降蕃犹认上将军。
平定回部凯歌·其八
作者：纪昀
朝代：清

雕鹗飞扬大将旗，提兵两度上崦嵫。回军却过龟兹垒，一笑当年李靖碑。
平定回部凯歌·其六
作者：纪昀
朝代：清

满耳秋风入短箫，黄榆叶落草萧萧。西蕃已破无征战，只向高原试射雕。
平定回部凯歌·其十
作者：纪昀
朝代：清

多少降羌逐马蹄，芙蓉阙下贡文犀。萧关候吏如相问，家在条支更向西。
平定回部凯歌·其十一
作者：纪昀
朝代：清

鹫翎长箭虎纹靫，歌舞还朝拜玉阶。今日方知神武略，书生何用议殊厓。
平定回部凯歌·其十二
作者：纪昀
朝代：清

射尽鲸鲵海不波，洗兵真看挽银河。笛中一曲平西雅，谁数《摩诃》《兜勒》歌。
平定回部凯歌·其四
作者：纪昀
朝代：清

故垒茫茫大夏城，芦茄吹作入边声。回头博望浮槎地，曾是西来第一程。
拟作自挽联
作者：纪昀
朝代：清
体裁：联

浮沉宦海如鸥鸟；生死书丛似蠹鱼。
挽刘统勋联
作者：纪昀
朝代：清
体裁：联

岱色苍茫众山小；天容惨淡大星沉。
挽同年某
作者：纪昀
朝代：清
体裁：联

雁塔共题名，十八年前，同游走马看花院；猿声齐下泪，七千里外，谁送孤儿寡妇船。
挽岳起联
作者：纪昀
朝代：清
体裁：联

刚峰原不随流俗；孝肃何须有后人。
挽彭元瑞联
作者：纪昀
朝代：清
体裁：联

包罗海岳之才，久矣韩文能立制；绘画乾坤之手，惜哉尧典未终篇。
挽朱筠联
作者：纪昀
朝代：清
体裁：联

学术各门庭，与子平生无唱和；交情同骨肉，俾予后死独伤悲。
挽某京官联
作者：纪昀
朝代：清
体裁：联

道不远人人远道；卿须怜我我怜卿。
挽梁章钜父联
作者：纪昀
朝代：清
体裁：联

十五传兰玉相承，授砚三看入芸馆；六千里泥金甫报，抚楹一笑返蓉城。
挽董邦达妻联
作者：纪昀
朝代：清
体裁：联

富春江万古青山，阡表长留，慈训能成贤宰相；听雨堂九年绛帐，食单亲检，旧恩最感老门生。
挽长子汝佶联
作者：纪昀
朝代：清
体裁：联

生来富贵人家，却怪怪奇奇，只落得终身贫贱；赖有聪明根器，愿生生世世，莫造此各种因缘。
挽龚禔身联
作者：纪昀
朝代：清
体裁：联

地接西清，最难忘枢密院旁，公余茶话；恩深南徼，惜空留昆明池畔，去后棠阴。
机巧
作者：纪昀
朝代：清
体裁：联

太极两仪生四象；春宵一刻值千金。
汀州试院古柏联
作者：纪昀
朝代：清
体裁：联

参天黛色长如此；点首朱衣或是君。
福康安祠堂联
作者：纪昀
朝代：清
体裁：联

汾阳王名位相同，功业常新，万里有将军壁垒；忠武侯经纶未尽，英灵如在，百蛮拜丞相祠堂。
福建学署笔捧楼联
作者：纪昀
朝代：清
体裁：联

地迥不遮双眼阔；窗虚只许万峰窥。
福建汀州试院古柏联
作者：纪昀
朝代：清
体裁：联

参天黛色常如此；点首朱衣或是君。
自题秋山独眺图
作者：纪昀
朝代：清

秋山高不极，盘磴入烟雾。仄径莓苔滑，猿猱不敢步，杖策陟巉岩，披榛寻微路。直上万峰巅，振衣独四顾。秋风天半来，奋迅号林树。俯见豺狼蹲，侧闻虎豹怒。立久心茫茫，悄然生巩惧。置身岂不高，时有蹉跌虑。徙倚将何依，凄切悲霜露。微言如可闻，冀与孙登遇。
自题联
作者：纪昀
朝代：清
体裁：联

两登耆宴今犹健；五掌乌台古所无。
读小元和鹑衣子传戏题转韵
作者：纪昀
朝代：清

声声鶗鴂东风急，瞥眼飞红觅不及。蝶衣粉褪碎缡褷，香魂犹抱空枝泣。斜阳芳草谁长吟，别鹤一曲伤春心。手中尺半铁绰板，铸成曾费千黄金。可怜破衲重重补，不是寻常春线缕。柔情宛转引成丝，百折千回无处数。缠头十万酣春风，倾家买笑宁惟公。乞食落魄不自讳，嗟哉兀傲真英雄。闻有丹青传好事，吾虽未见知其意。绿惨红愁儿女情，天高地阔风云气。
贺牛稔文子婚联
作者：纪昀
朝代：清
体裁：联

绣阁团圞同望月；香闺静好对弹琴。
过岭
作者：纪昀
朝代：清

大雪幕荒榛，冻云压高树。冲寒上高岭，冈峦莽回互。苍然暝色合，四望疑无路。迂曲得人踪，一线微通步。仰睇郁嶒崚，俯窥杳烟雾。隔涧见行人，蠕蠕似蚁附。高者木杪悬，卑者草际露。前者偻而援，后者耸而赴。石磴滑屡颠，林风吹欲仆。徒侣递相呼，十步九回顾。慄然悸心魂，失足愁一误。侧闻定鼎初，狂童此负固。桓桓李文襄，转战实兹处。仰攻彼尚克，徐行今乃怖。人生才地悬，宁止恒沙数。丈夫志四方，感激酬知遇。仗钺良未能，叱驭吾其庶。黾勉趣役夫，去去无多虑。
韩桂舲秋曹出其先世洽隐园三友图属题
作者：纪昀
朝代：清

黄神符已合，玄女图先献。尚留榆罔潺，方遘蚩尤乱。秦陇突鸱鸣，中冀惊龙战。骇浪荡沃焦，妖星临震旦。数穷幽兰轩，系赘灵光殿。蟠井笑黄龙，渡江闻白雁。是炳势已危，阎马权仍擅。运方值百六，险岂当十万。蚁穴侯王空，牛角山河换。嗟哉玉马朝，凄矣铜驼叹。谁知松桧林，别有渔樵伴。荐早谢元长，寿耻祝师宪。颍水不事尧，桃源刚识汉。诗筒自往还，酒国时游宴。四皓才少一，六逸适得半。自咏田家诗，寄怀《高士传》。迹偶托仙佛，心原游汗漫。人往风已微，画图如觌面。天外冥冥鸿，落影瞥一见。何人挥五弦，目送烟霄畔。
巧对
作者：纪昀彭元瑞
朝代：清
体裁：联

晓岚确是神行太保；云楣不过圣手书生。
传言玉女·咏残梅
作者：纪映淮
朝代：清
体裁：词

疏梅枝上，昨夜又经春雪。依依窗外，恰对人寥寂。冷淡孤芳，一种幽情殊绝。休吹长笛，好留馀馝。瘦影横斜，正冰蟾好时节。乱点苍苔，无奈东风劣。梦断高楼，有恨无言可说。早听帘际，莺调新舌。
南歌子·秋思
作者：纪映淮
朝代：清
体裁：词

翠菊娇秋色，金蓉衬晚霞。倦来无力倚红纱。恨杀孤鸿一点、叫天涯。
即景
作者：纪映淮
朝代：清

李花一孤村，流水数间屋。夕阳不见人，牯牛麦中宿。
小重山·秋闺
作者：纪映淮
朝代：清
体裁：词

萧瑟幽闺更漏长，庭前丛桂发、暗飘香。月明露白渐生凉，轻风起、时拂郁金裳。远雁一行行，相看还伫立、怯空房。幽怀几许总难量，兰缸灺、花影欲窥窗。
小重山·端午
作者：纪映淮
朝代：清
体裁：词

闲窗独坐病馀身。惊闻画鼓闹，在河津。始知节届佩符辰。彩丝系，输与少年人。一岁一番新。年光催短鬓。暗伤神。感时怀古欲沾巾。湘江渺，何处吊灵均。
春日幽居
作者：纪映淮
朝代：清
体裁：七言律诗

细竹深阴覆碧纱，石床书帙昼抛斜。半帘细润侵寒雨，一衲孤馨染落花。流水穿林寻野鹤，夕阳归树护栖鸦。春山淡漠无人共，遥倩诗囊贮乱霞。
桃叶歌
作者：纪映淮
朝代：清
体裁：五言律诗

清溪有桃叶，流水载佳人。名以王郎久，花犹古渡新。楫摇秦代月，枝带晋时春。莫谓供凭览，因之可结邻。
桃源忆故人·暮春
作者：纪映淮
朝代：清
体裁：词

楼前花逐东风舞。惟有杨花堪妒。一味入帘穿户。不管愁人顾。枝头杜宇声偏苦。叫得斜阳欲暮。门外残红无数。零落横塘路。
秦淮竹枝词
作者：纪映淮
朝代：清
体裁：诗

栖鸦流水点秋光，爱此萧疏树几行。不与行人绾离别，赋成谢女雪飞香。
绝句
作者：纪映淮
朝代：清
体裁：五言绝句

杏花一孤村，流水数间屋。夕阳不见人，牯牛麦中宿。
醉桃源·早春
作者：纪映淮
朝代：清
体裁：词

疏帘不捲早春寒。残梅倚石栏。碧天无际路漫漫。孤云独去闲。丝添鬓，意阑珊。频将双泪弹。中庭明月又团团。愁人不要看。
鹧鸪天·有感
作者：纪映淮
朝代：清
体裁：词

落尽红香绿满枝。韶光如驶去难追。春归过去鹃啼血，小阁帘垂乳燕窥。情脉脉，意孜孜。无言常自费寻思。连天草色和烟碧，何事东风着意吹。
乌龙潭
作者：纪映钟
朝代：清
体裁：古风

龙潭禁城内，虽小亦巨泽。窅然处西偏，远如避世客。古观晋唐遗，名园隆万宅。宜雪再宜雨，宜隐亦宜谪。松涛白日飞，荷叶远天碧。在昔中丞公，学佛竖铁脊。弃家入无生，放生意成癖。鸟影摩天空，鱼弄波声湱。汪汪千顷陂，积鳞恒触迫。巨舸载沈江，生意取相适。老僧咒喃喃，永断刀砧赤。讲艺集诸生，贤豪尽前席。微言飒然来，如霜面皮掴。高格离人群，真风慑蛮陌。叹息斯人亡，澄潭空日夕。
兵至
作者：纪映钟
朝代：清
体裁：五言律诗

糜烂方完额，军书趣借征。呼啼通比屋，髡薙净丘陵。爱养天心啬，追呼吏牍能。深山犹伏莽，多垒不堪增。
十五六行赠玉式
作者：纪映钟
朝代：清
体裁：古风

忆昔与君十五六，我裹缊袍君奇服。相逢各不问苦愁，尚论渊玄瞪双目。读书祇恐后古人，著作等身恒不足。横笔直扫千人废，上溯羲轩下周穆。或忌或怜曾莫知，快意在胸心槁木。看山即行数十里，一醉三日常不起。有司督试逡巡来，西抹东涂荐冠喜。自视一第如探囊，致君尧舜平平尔。华阳道上携两仆，二十余年驴尾秃。明远楼前科跣行，心肝呕尽刘蕡哭。文章既与世变更，天地都如浪翻覆。而我安能与之随汨没，忧从中来不可掬。君茹荼，我啮蓼。君挝鼓，我击筑。斗酒难浇心曲愁，高歌偶当穷途哭。当时岂意贱如此，道旁偃蹇避朱紫。骄人自昔笑劳人，周士安能学秦士。祇合深山大泽披发掉臂闲游行，万壑松声涤心耳。绿萼梅，千叶杏，银瓶细挽双鬟靓。中秘书，万言策，南朝天子动颜色。君所有，我所无。君较菀，我较枯。我不问天，天胡为乎？嵩阳玉女峰，太华希夷庐。一片月，万古居。肉芝红类小儿掌，石英绀比千芙蕖。食之天地寿与俱，君若能来莫趑趄。噫嘻，君若能来莫趑趄。
女姬姜
作者：纪映钟
朝代：清
体裁：古风

女姬姜，买自漳。去衵衣，肤凝脂。着眼看，无疤痍。买如一犊，卖得一斛。
真州渔父歌
作者：纪映钟
朝代：清
体裁：古风

真州渔父艇十尺，日月维舟汀草碧。看尽江南一片山，往来只在菰芦间。短布为衾瓮作枕，卧对桃花万株锦。笙歌响静罗绮间，明月当头举杯饮。渔父十年江上渔，江上渔人识面疏。有时得鱼还自放，心同流水归空虚。
答剡溪瞿庵上人次韵
作者：纪映钟
朝代：清
体裁：七言律诗

时事年来不必闻，长林片影日怀君。斋厨澹泊收黄独，松壑参差养白云。江上梦回南浦月，天涯人老《北山》文。精蓝近处前贤宅，流水淙淙送夕曛。
茅慎言暑中过访
作者：纪映钟
朝代：清
体裁：七言律诗

三旬不出口如钳，君到空斋话不厌。才及老庄忘楚越，忽闻世事奋髭髯。欢来岂曰非朋友，贫也无须讳米盐。赤脚层冰何处所？白云恒岳在荒檐。
西轩为邱季贞题
作者：纪映钟
朝代：清
体裁：七言律诗

楚州秋色在城西，千树梧桐晚雉齐。乱后自余明月好，霜前仍有子规啼。连山送客悲芳草，向晦斋心对碧溪。十笏一轩书万帙，苍云深隐凤雏栖。
送徐合素之甘州
作者：纪映钟
朝代：清
体裁：七言律诗

阳关西出草萧萧，长夏焉支雪未消。名士兵闲徐孝穆，将军天上霍嫖姚。云横赤水调生马，风急黄沙落皂雕。应是太平无外日，翩翩彩笔重题桥。
金陵故宫
作者：纪映钟
朝代：清

朝出天津桥，浙浙水带索。暮行清溪滨，马溲乱芳屩。陋巷犹居人，宫墙窜鼯貉。云是故宫道，败堵仍未垩。恭惟全盛时，皇居壮京雒。真人起淮泗，一剑驱沙漠。神鼎定金陵，卜世过岐毫。刘基相涧瀍，王宋陈方略。粉雉包山川，芳湖填燕雀。南面园丘坛，背枕钟山薄。邓林采楩楠，越裳贡丹雘。巍然未央成，万户千门落。阁道钩枪棓，斗勺抵龙角。玉堂翥文鹓，金吾仗神犦。赫赫武库藏，赤电霄煜爚。翳然紫御深，琅玕朗？翯。皛皛蓬莱波，的的芳菲铎。绣闼秘椒图，雕栊镂鸑鷟。经营追灵沼，花鸟匪艮岳。蒸士缭垣墙，利锥不能斮。延袤万丈余，坚比南山硌。鸾辂参陈章，麟台画魏鄂。日御奉天门，虚怀问民瘼。鱼服求蔀檐，虓怒断鲸鳄。宵深不遑寝，一事古今酌。孤三卿备九，郊藩教胄学。灿然钜典章，万祀尊严确。有道字四夷，宸居磐石荦。日月光门庭，关河自锁钥。予夺成春秋，喜愠关露雹。栉沐诚艰难，金汤实天作。一传用方黄，儒术翊文弱。制度改周官，桐封背汉约。佥谋专赵括，不忍诛晁错。未报吴宫秋，皇孙燕来啄。十族魂惊天，瓜蔓血盈壑。养士三十年，报主良谔谔。英君自待边，明堂建龙朔。新宫既峥嵘，故宫自寥廓。新宫北极高，故宫新草绰。宝训蛛丝沈，金根苔卧拓。罘罳彫翠华，榜帷乾蕙药。阴凝黄屋霜，愁洒禁林箨。尚念高皇功，龙颜俨元幕。温凉虔鼎俎，节候陈精臛。醇酎屠苏窨，新䊗石泉瀹。白头老中官，玉带花锦襮。躬亲执扫除，启闭专掌握。沟水细涓涓，宫云淡漠漠。仿佛燕支痕，隐约炉烟袅。甲子五经过，栋础半摧剥。流寇恣披猖，长安焰天焯。忧勤十七年，社稷死无怍。新宫既沦陷，故宫剩榱桷。四方摧心肝，帝子还飘泊。二三黄发人，忧思席不著。田鲍鱼菽闲，水火殷殷搏。黄门拔剑起，外恃罴虎彍。中宵策始定，缟衣迓素幄。百辟朝行在，草创安俭约。遂有豫章材，涌地就绳削。厥惟五色土，启窖皆型煿。于时望宣光，万姓咸呼跃。故宫几兴矣，黄发咨筹度。自从贵阳相，怀宁墙壁托。燕山出总师，钦案大翻駮。丑逐刘张徐，高姜继去阁。朝纲武臣典，密疏渎且数。楚竖竟指戈，妄言君侧恶。尽撤淮淝兵，穴斗西南角。僵尸塞洪河，肝脑江流浊。泽清倒戈来，天堑一筏缚。镇兵鸟兽散，定南颈贯锷。悄然如无人，江山静濯濯。左贤居深帷，浴铁满城郭。移民安部曲，筑堵御侵掠。日闻故宫声，丁丁勤斧凿。一木疲千牛，石走万车脚。故宫遂荡然，旷莽驰飞駮。谁问荆棘驼，空怜腐草爝。欻兴垂亡时，此理似难觉。譬如将烬灺，欲烬还一爆。举首瞻故宫，故宫成污泽。大哉高皇功，废兴岂关若。野人近宫住，廿年悲落魄。出为露肘行，入不饱藜藿。皇皇丧家狗，栗栗入市玃。掩涕急前趋，蹒跚类羁缴。复见钟山云，矗矗芙蓉萼。映日布灵旗，随风过五柞。松栝虽尽髡。意象逾磅礴。烨烨龙凤章，未是虎豹鞟。夜萤群鸟惊，朝卷千峰蠖。焜煌金简书，缥缈神仙籥。幽兰终岁芳，甘涧寡冱涸。埋金累嬴秦，秩望匪庐霍。六代不敢陵，蜡屐名贤著。香埋宝志棺，雨蚀萧公镬。苍苍齐梁寺，至今存遗踔。山貌一朝童，山藏万古橐。浑沦元气中，四时备凉熇。《麦秀》我吞声，髯攀谁冥格。？㾁聊咨且，惨澹还矜愕。吟罢故宫诗，愿化钟山鹤。
金陵故宫
作者：纪映钟
朝代：清
体裁：古风

朝出天津桥，浙浙水带索。暮行清溪滨，马溲乱芳屩。陋巷犹居人，宫墙窜鼯貉。云是故宫道，败堵仍未垩。恭惟全盛时，皇居壮京雒。真人起淮泗，一剑驱沙漠。神鼎定金陵，卜世过岐毫。刘基相涧瀍，王宋陈方略。粉雉包山川，芳湖填燕雀。南面园丘坛，背枕钟山薄。邓林采楩楠，越裳贡丹雘。巍然未央成，万户千门落。阁道钩枪棓，斗勺抵龙角。玉堂翥文鹓，金吾仗神犦。赫赫武库藏，赤电霄煜爚。翳然紫御深，琅玕朗�翯。皛皛蓬莱波，的的芳菲铎。绣闼秘椒图，雕栊镂鸑鷟。经营追灵沼，花鸟匪艮岳。蒸士缭垣墙，利锥不能斮。延袤万丈余，坚比南山硌。鸾辂参陈章，麟台画魏鄂。日御奉天门，虚怀问民瘼。鱼服求蔀檐，虓怒断鲸鳄。宵深不遑寝，一事古今酌。孤三卿备九，郊藩教胄学。灿然钜典章，万祀尊严确。有道字四夷，宸居磐石荦。日月光门庭，关河自锁钥。予夺成春秋，喜愠关露雹。栉沐诚艰难，金汤实天作。一传用方黄，儒术翊文弱。制度改周官，桐封背汉约。佥谋专赵括，不忍诛晁错。未报吴宫秋，皇孙燕来啄。十族魂惊天，瓜蔓血盈壑。养士三十年，报主良谔谔。英君自待边，明堂建龙朔。新宫既峥嵘，故宫自寥廓。新宫北极高，故宫新草绰。宝训蛛丝沈，金根苔卧拓。罘罳彫翠华，榜帷乾蕙药。阴凝黄屋霜，愁洒禁林箨。尚念高皇功，龙颜俨元幕。温凉虔鼎俎，节候陈精臛。醇酎屠苏窨，新䊗石泉瀹。白头老中官，玉带花锦襮。躬亲执扫除，启闭专掌握。沟水细涓涓，宫云淡漠漠。仿佛燕支痕，隐约炉烟袅。甲子五经过，栋础半摧剥。流寇恣披猖，长安焰天焯。忧勤十七年，社稷死无怍。新宫既沦陷，故宫剩榱桷。四方摧心肝，帝子还飘泊。二三黄发人，忧思席不著。田鲍鱼菽闲，水火殷殷搏。黄门拔剑起，外恃罴虎彍。中宵策始定，缟衣迓素幄。百辟朝行在，草创安俭约。遂有豫章材，涌地就绳削。厥惟五色土，启窖皆型煿。于时望宣光，万姓咸呼跃。故宫几兴矣，黄发咨筹度。自从贵阳相，怀宁墙壁托。燕山出总师，钦案大翻駮。丑逐刘张徐，高姜继去阁。朝纲武臣典，密疏渎且数。楚竖竟指戈，妄言君侧恶。尽撤淮淝兵，穴斗西南角。僵尸塞洪河，肝脑江流浊。泽清倒戈来，天堑一筏缚。镇兵鸟兽散，定南颈贯锷。悄然如无人，江山静濯濯。左贤居深帷，浴铁满城郭。移民安部曲，筑堵御侵掠。日闻故宫声，丁丁勤斧凿。一木疲千牛，石走万车脚。故宫遂荡然，旷莽驰飞駮。谁问荆棘驼，空怜腐草爝。欻兴垂亡时，此理似难觉。譬如将烬灺，欲烬还一爆。举首瞻故宫，故宫成污泽。大哉高皇功，废兴岂关若。野人近宫住，廿年悲落魄。出为露肘行，入不饱藜藿。皇皇丧家狗，栗栗入市玃。掩涕急前趋，蹒跚类羁缴。复见钟山云，矗矗芙蓉萼。映日布灵旗，随风过五柞。松栝虽尽髡。意象逾磅礴。烨烨龙凤章，未是虎豹鞟。夜萤群鸟惊，朝卷千峰蠖。焜煌金简书，缥缈神仙籥。幽兰终岁芳，甘涧寡冱涸。埋金累嬴秦，秩望匪庐霍。六代不敢陵，蜡屐名贤著。香埋宝志棺，雨蚀萧公镬。苍苍齐梁寺，至今存遗踔。山貌一朝童，山藏万古橐。浑沦元气中，四时备凉熇。《麦秀》我吞声，髯攀谁冥格。�㾁聊咨且，惨澹还矜愕。吟罢故宫诗，愿化钟山鹤。
雨夜强饮
作者：纪映钟
朝代：清

强饮如无事，忧心切鼓鼙。浊河平地坼，悬磬万家啼。问俗牛哀虎，谋生属国羝。一灯如雾里，不寐听鸣鸡。并州连夜雨，秋水涨汾河。万岭交阴气，孤城俯白波。乡心惊觱篥，驿使阻盘陀。霜令边庭早，清商入浩歌。
雨夜强饮·其一
作者：纪映钟
朝代：清
体裁：五言律诗

强饮如无事，忧心切鼓鼙。浊河平地坼，悬磬万家啼。问俗牛哀虎，谋生属国羝。一灯如雾里，不寐听鸣鸡。
雨夜强饮·其二
作者：纪映钟
朝代：清
体裁：五言律诗

并州连夜雨，秋水涨汾河。万岭交阴气，孤城俯白波。乡心惊觱篥，驿使阻盘陀。霜令边庭早，清商入浩歌。
雨雪书怀
作者：纪映钟
朝代：清

号风响四檐，孤灯耿深夜。淙淙雨雪交，魂梦㗳焉咤。形情不相识，苦乐谁复借。鸿濛蓬云将，携手观元化。安得草草屋，数间傍林渚。老梅粲前庭，修竹荫后圃。置此易朽躯，消磨即次旅。藜藿大布衣，幽潜失寒暑。日对忘机人，歌呼相我汝。不探虎穴腥，何必狙公芧。老矣志不遂，尘嚣当古处。埋忧何地好，惟有摄山岑。渺渺衣带水，一苇快登临。山僧虚石塔，高士弹素琴。泉飞古松颠，钟落寒涧深。自然闻见黜，亦使须眉森。隔江聊怅望，恍惚迦陵音。尘壤何茫茫，突梯与滑稽。君子抱志节，斋居筮逢睽。操弧不可张，折牙守稗稊。长喑友子光，省烦学尸黎。兰茝季虚谷，鱼鸟乐回溪。徜徉庶所惬，物论谁能齐。
雨雪书怀·其一
作者：纪映钟
朝代：清
体裁：古风

号风响四檐，孤灯耿深夜。淙淙雨雪交，魂梦㗳焉咤。形情不相识，苦乐谁复借。鸿濛蓬云将，携手观元化。
雨雪书怀·其三
作者：纪映钟
朝代：清
体裁：古风

埋忧何地好，惟有摄山岑。渺渺衣带水，一苇快登临。山僧虚石塔，高士弹素琴。泉飞古松颠，钟落寒涧深。自然闻见黜，亦使须眉森。隔江聊怅望，恍惚迦陵音。
雨雪书怀·其二
作者：纪映钟
朝代：清
体裁：古风

安得草草屋，数间傍林渚。老梅粲前庭，修竹荫后圃。置此易朽躯，消磨即次旅。藜藿大布衣，幽潜失寒暑。日对忘机人，歌呼相我汝。不探虎穴腥，何必狙公芧。老矣志不遂，尘嚣当古处。
雨雪书怀·其四
作者：纪映钟
朝代：清
体裁：古风

尘壤何茫茫，突梯与滑稽。君子抱志节，斋居筮逢睽。操弧不可张，折牙守稗稊。长喑友子光，省烦学尸黎。兰茝季虚谷，鱼鸟乐回溪。徜徉庶所惬，物论谁能齐。
风中柳·春晓
作者：纪映钟
朝代：清
体裁：词

春尽荒城，白水溶溶一片。小桥横、绿杨如线。幽禽罢浴，相唤平沙软。昼偏长、凭阑人倦。朱轮宝骑，尽与年光流转。问王孙、归期何晚。连山芳草，遮断天涯面。悄冥冥、珠帘频卷。
与王老圃夜话
作者：纪曾藻
朝代：清

春寒侧侧怕登楼，冻雨残云似暮秋。良药谁为养生主，小诗还可伴牢愁。风湍卜筑思严武，火色功名让马周。与子对床论剑术，也能飞鞚试吴钩。
在荔浦忆永福县宅
作者：纪曾藻
朝代：清

传舍匆匆又促装，苦思水竹即沧浪。霜痕染树红踯躅，山影浸江青凤皇。锁印恰当开瓮后，放衙时到小桥旁。牙章虎节南关路，记取先生旧草堂。
捣练子·见《众香词》
作者：纪松实
朝代：清

花渐放，睡初浓。啼鸟枝头啄小红。拈笔欲消春昼永，冰花还在石虚中。
画堂春
作者：纪松实
朝代：清

秋来正好醉秋光。如何忽理征裳。黄花十里马蹄香，飞过雷塘。囊借白云妆点，梦随红叶飘扬。高堂从此日相望，早整归装。
秋波媚
作者：纪松实
朝代：清

万顷清流接碧空。帆影有无中。平沙宿鹜，微云飞雁，点缀天工。垂纶人在烟波里，潇洒对秋风。只应无累，何须出险，不哭途穷。
虞美人·见《金陵词钞》
作者：纪松实
朝代：清

井梧簌簌飘黄叶。露湿寒螀泣。炎天日日盼秋风。怎到秋来萧瑟、更愁侬。凭高几度空怀远。摇落情何限。断蓬心事有谁知。除向天孙相诉、有怜时。
鹊桥仙
作者：纪松实
朝代：清

夷则还逢，鹊桥再驾，潋滟银河待渡。人问遥望七襄云，竟两度、锦机罢御。练拖秋水，帷钩新月，却认得、重来路。柔情不断似前宵，相逢更觉相思苦。
鹧鸪天
作者：纪松实
朝代：清

杨白花飞小苑幽。春残绕屋卖风流。来时只有风知信，滚地癫狂未肯休。沾翠幌，点朱楼。纷纷晴雪使人愁。深闺鬒发偏相昵，少妇惊心吟白头。
九日岳麓登高薄暮渡江即事
作者：纪淑曾
朝代：清

岭云汀树总宜秋，九日新晴作胜游。亭倚山腰低万壑，帆随洲影剪双流。澄江乱下渔人网，飞盖遥迎水驿楼。诗境苍凉残醉里，菊花天气木兰舟。
再送牧原
作者：纪淑曾
朝代：清

大别山前春水长，伯牙台畔早梅香。君今买棹去沙渚，我亦回车思故乡。江上离筵惊草草，梦中白日过堂堂。鹿门烟树春明月，小立东风泪几行。
和顾牧原舟中见寄原韵
作者：纪淑曾
朝代：清

青山白浪晚峥嵘，愁指寒云是去程。天上星辰劳北望，舟中儿女倦西征。夕阳郧口帆初卸，野岸椒盘岁又更。独对庭梅思折赠，夜窗风雪暗孤檠。晴川西望渺春波，却喜移家野兴多。近市山亭开瓮酒，种花门巷绕梁歌。冻云回首江头别，芳岁惊心客里过。漫拟忘机去沙渚，竹烟深处鸟声和。
和顾牧原舟中见寄原韵·其一
作者：纪淑曾
朝代：清

青山白浪晚峥嵘，愁指寒云是去程。天上星辰劳北望，舟中儿女倦西征。夕阳郧口帆初卸，野岸椒盘岁又更。独对庭梅思折赠，夜窗风雪暗孤檠。
和顾牧原舟中见寄原韵·其二
作者：纪淑曾
朝代：清

晴川西望渺春波，却喜移家野兴多。近市山亭开瓮酒，种花门巷绕梁歌。冻云回首江头别，芳岁惊心客里过。漫拟忘机去沙渚，竹烟深处鸟声和。
寄轩即事用王少林韵
作者：纪淑曾
朝代：清

江上人家柳罨汀，寒山绕郭暮烟青。兰前一片潇湘色，落日秋心满洞庭。
庚子秋姚雪门学使将赴都门赠别
作者：纪淑曾
朝代：清

帆影破湘烟，春深古驿前。西窗话遥夜，南国喜凉天。交意淡如此，客心愁黯然。江头花月夕，强半是离筵。八月犹余热，清尊昨日开。江声兼雨至，岳色隔城来。虚馆穿花树，生香落酒杯。阿谁歌水调，惆怅鬓毛催。
庚子秋姚雪门学使将赴都门赠别·其一
作者：纪淑曾
朝代：清

帆影破湘烟，春深古驿前。西窗话遥夜，南国喜凉天。交意淡如此，客心愁黯然。江头花月夕，强半是离筵。
庚子秋姚雪门学使将赴都门赠别·其二
作者：纪淑曾
朝代：清

八月犹余热，清尊昨日开。江声兼雨至，岳色隔城来。虚馆穿花树，生香落酒杯。阿谁歌水调，惆怅鬓毛催。
雨夜同牧原
作者：纪淑曾
朝代：清

急风催暝色，和雨到庭柯。寒近窗前蚤，愁如叶下多。田园催晚节，江水涨微波。相慰浑忘寐，孤灯耿薜萝。
中夜
作者：纪炅
朝代：清

老话侵中夜，微霜落半秋。黄花知月令，白发恋人头。丹粒应难熟，笙歌最易休。弦光浑未湿，桂影叠山楼。
九日
作者：纪炅
朝代：清

黄花白酒住柴桑，冷雁凄云九月霜。只有义熙陶靖节，年年甲子记重阳。
南发留别子湘季弟
作者：纪炅
朝代：清

行年将七十，客路更三千。白首留长铗，青山问薄田。在家同逆旅，随地可栖禅。避暑知何处，华阳洞口边。
晓山上人
作者：纪炅
朝代：清

幢花迦叶再生天，净业沙门自妙年。智永书名皆是法，贯休诗格总归禅。云流梵阁翻公案，月照松关注内篇。不有阿难真定慧，孰从座上现青莲。
现在
作者：纪炅
朝代：清

现在贫居士，前生老比丘。那能追向诩，只可似黔娄。白发何时变，青山往日游。著书还未就，真乃负穷愁。
登华山未至莎萝坪而返
作者：纪炅
朝代：清

云气遮山腰，半入仙人掌。萦怀数十年，兹晨慰景仰。石径如箭筈，篮舆遽来往。身到眼界空，岧峣无殊象。共指奇峭处，变幻绝顶上。帝座不可通，明星分霄壤。始知天下事，毕念在鹤？。留著莲花峰，尚作未来想。
登华山未至莎萝坪而返
作者：纪炅
朝代：清
体裁：古风

云气遮山腰，半入仙人掌。萦怀数十年，兹晨慰景仰。石径如箭筈，篮舆遽来往。身到眼界空，岧峣无殊象。共指奇峭处，变幻绝顶上。帝座不可通，明星分霄壤。始知天下事，毕念在鹤�。留著莲花峰，尚作未来想。
白下喜晤程穆倩
作者：纪炅
朝代：清

君昔住广陵，慷慨振风雅。客每至红桥，论文倒杯斝。妙擅皇象书，摹印独心写。伊川道力深，门外多车马。我昨过雷塘，蒲汀正初夏。泊舫近垂杨，士女纷游冶。修刺通故人，一一如钟哑。叹彼挟贵资，几日离草野。名地无谈宗，唾弃同飘瓦。秋色渡江来，相逢石城下。庞眉粲然笑，牵衣袖仍把。检历八十余，公实长年者。聚散老更稀，交情谂真假。
秣陵秋日留别王茨庵
作者：纪炅
朝代：清

江南秋正好，江北人初别。芦花满面飞，孤棹波中咽。揾泪指归云，夕流帆影灭。鱼鸟见留连，西风吹断绝。苏李当此时，那能心不结。
秦州杂咏
作者：纪炅
朝代：清

玉门千万里，飞鸟去仍回。山自昆丘矗，河从积石来。羌人咸内附，边郡复新开。随路邮亭少，征鸿祇独哀。
茶烟
作者：纪炅
朝代：清

碾就龙团谷雨前，乳香云脚逗轻烟。煎茶原有真三昧，品水常思第一泉。只可焚香供客坐，不妨对酒向琴边。傥逢阳羡人争问，茗具新窑略已全。
重阳后一日雨中感怀
作者：纪炅
朝代：清

把酒临风进羽卮，云棚萝架半离披。雨多九月寒应早，花失重阳开已迟。一自累旬寻药裹，更从何地问禅期。晚年欲受菩提戒，绮语犹惭江总持。
陇城雨中即事
作者：纪炅
朝代：清

山郡易为雨，河湟便有秋。野人收燕麦，羌地出犏牛。红鸟窥笼语，孤猿带树愁。五原闻暮吹，大半唱《凉州》。
萧寺晨钟
作者：纪膺
朝代：清

我谒凤州侯，侯居我莲幕。伏枕忧百端，意境殊萧索。忽闻古寺钟，顿解利名缚。
铁棋亭歌
作者：纪膺
朝代：清

吾乡朱侯颇好奇。邀我走马黄花湄。又向崔巍访张果，云有石枰留铁棋。下马谛视真奇古。三十二枚范金土。一枚直重四十铢，可惜神仙不留谱。有唐逮今百千年。阅尽沧桑几变迁。此物疑有鬼神护，雨淋日炙尚依然。公馀更约恣游赏。作亭覆之殊疏敞。丁丁伐木起云端，每值良辰惬孤往。我闻侯治政绩明。民安堵兮岁功成。废者复之颓者举，坐听四境胪欢声。即今翼然亭高妙。邦人来游呼且笑。春花秋月担壶觞，从此流风遍岭峤。他日仙人倘息凫。旧时遗局记应无。问谁为亭意孔都。佥曰为我父母侯姓朱。
铁棋仙迹
作者：纪膺
朝代：清

晨陟豆积山，言访古仙史。铁棋留石枰，游戏聊尔尔。世事如棋看，生憎错著子。
史梦兰继室田太夫人九十大寿
作者：纪象聪
朝代：清
体裁：联

慈训能成真御史；宿儒齐拜老宣文。
三阳庵
作者：纪迈宜
朝代：清

神龙掉尾归，震眩犹用壮。幸哉救苦台，观门扼其吭。连甍飞天都，阶墀袤仅丈。郁然数株松，干霄气崛强。旁阿缭以周，迤折将焉放。岝崿势乃奇，开拓议恐妄。纡步陟高阁，已据云霄上。丹梯复百尺，巀嶪玉京傍。两腋挟雄风，鼓勇神自王。绝顶一趺坐，耳目得清旷。登顿虽稍倦，筇杖喜无恙。
入关
作者：纪迈宜
朝代：清

关外多峻岭，岭上矗重关。往返经嵚崟，龙门复长安。土木渐平衍，怀来颇宽闲。山势若却避，逡巡青冥间。西南接太行，其东亘西山。层层护神京，隐隐若龙蟠。居庸最雄长，两壁高巑岏。峡束四十里，危堞欹云端。咽喉扼要区，儿孙俯群峦。忆我初来时，乱石撞奔湍。石瘦伤马足，湍清惊旅颜。十步九倾仄，百里千萦盘。夜宿魂尚悸，晨征气犹啴。今过成坦途，顿忘登陟艰。但觉山色佳，松石增苍寒。涧水循轨流，徐响鸣潺湲。野屋插山嘴，屋角山花殷。丛祠结构牢，缘崖峻阑干。欣览未及毕，南口憩晨餐。问此何时修，两月倏改观。皇仁轸商旅，职贡通戎蛮。况兹来庭者，昆邪暨呼韩。岂忍令远人，兴嗟行路难。除道与成梁，令典载《周官》。帝曰其恤哉，勿惜公帑颁。至治洽唐虞，德泽岂易殚。小臣林泉侣，滥窃膺簪冠。斯游实快意，藤杖穷跻攀。宇宙富名岳，石室藏金丹。百未探一二，所惭双鬓斑。人生几緉屐，浩然发长叹。
冬晚东平道中
作者：纪迈宜
朝代：清

莽莽长林接，山河古郓州。城空经战伐，事往几春秋。蚕尾浮云没，尧陵夕照愁。客途知欲倦，驻马问寒流。
初至泰郡望岱作
作者：纪迈宜
朝代：清

白云萦山腰，城郭附山足。出城一回眺，云散峰可瞩。磴道何盘纡，迢迢上空曲。阴晴景则殊，峰峰互相续。阴崖积铁黑，晴峦淡蛾绿。中敞玉女居，金碧炫人目。我闻古玉检，俯拾犹可读。安得陟其巅，林间踏白鹿。
古风
作者：纪迈宜
朝代：清

寒近寒自早，山空月方迥。爱此簿书稀，对月啜枯茗。推卷起就枕，夜阑清梦醒。四境胜地多，云壑洞幽暝。野鹤唳一声，孤峰秀逾挺。安得踏苍烟，直上盘崖顶。自我出关来，无日不见山。萦回数百里，往返疲且艰。佳处固幽旷，道旁多粗顽。树木望如赪，但觉山风寒。今朝扫阴霾，夕阳忽来还。龙门觌面迎，黛色若可餐。乃知千蛾眉，惟在心所忺。美恶固无常，志士发长叹。
咏史
作者：纪迈宜
朝代：清

三代不可作，唐虞去已遥。考古自焚余，帝业首汉高。白水兴真人，泰华争岧峣。昭烈绍两京，鼎足亦堪豪。伟哉大度主，刀笔任萧曹。寇邓老侯封，吏术岂非饶。功臣免菹醢，用意孰淳浇。偏安虽一隅，君臣漆投胶。二表丕谟训，用酬三顾劳。托孤凛数语，大义千古昭。肝肠沃冰雪，神龙横绛霄。岂惟奔操辈，烈火自煎熬。祚永开四百，亦觉轻鸿毛。兴废数之常，智愚性相反。乃萃一人身，古今觏亦罕。其始虽足快，其终弥觉惨。要为物欲昏，岂云识虑短。我爱萧雍州，英年筹略展。三十冠诸侯，一朝梁台建。潞州别驾豪，雷目箭横撚。净扫宫壶秽，告成岱宗检。享祚逾四纪，职贡逮荒远。范徐与姚宋，化钧美互斡。虽复溺释乘，亦颇称慈俭。开元继贞观，如乐谐箫管。胡为踬末路，迷途入坎窞。遂令地轴翻，苍生但余喘。朱、李特鄙夫，惟知工媚谄。宠任既有加，更复恣忌褊。谁召逆景来，竟纵禄儿返。白马鞚何骄，金鸡帐犹暖。化龙首未成，上天足笑蹇。终当就屠灭，痛已彻幽显。金瓯误撞触，霓裳妙婉转。蒲香幻影销，淋铃泪痕泫。呵呵殒台城，郎当疲剑栈。食子无下意，书次罪其缓。鹦鹉问上皇，凄凉空满眼。得失皆自我，此语宁无歉。回首跃龙池，风流徒怀缅。女宠及王夫，相倚如毂绾。兵役事戎狄，阴类每相感。一之或有蔽，沓来斯不免。弗戢终见焚，自垢安可浣。浮山众百万，尽付鲸波卷。哀哉南诏师，遗骼谁与掩。二君颇相似，佚事悲青简。更念苻秦氏，取败由自满。欲恃鞭断流，将谓山压卵。鱼羊忽食人，风鹤犹破胆。一溃心争离，重振力告殚。黩武戒良深，噬脐悔已晚。晋宋皆南渡，葸苶气不振。持盖与行酒，千载有遗恨。仇耻何能雪，纪纲嗟已紊。太阳同万物，臣节殊未顺。遂令敦温徒，跋扈踞方镇。玉、谢盛江东，中原日凋困。羯胡虐焰长，正始风流尽。徒都逮钱塘，宋又不如晋。仇应不戴天，枕戈还剚刃。胡至遂称臣，包羞毋乃甚。哀哉小朝廷，九宇沦左衽。岳、韩真名将，摧陷无坚阵。忠义贯金石，智勇出悲愤。长城嗟自坏，湖山甘栖遁。关闽溯濂洛，尼山布余荫。若欲复两河，斯人亦可任。仁者必有勇，圣言宁不信。少进辄迁谪，遁世得无闷。孝皇殊䡾䡾，抚髀思英隽。前后两相左，偾辕愧张浚。生贤欲何为，天意不可问。靖康日乞和，徽钦反不归。景泰但主战，空质计知非。上皇闭南内，夺门启危机。乃知贼桧黠，以此中其微。恢复迎二帝，事与君心违。所以三字狱，冤愤古来稀。忠肃功最大，社稷有所依。故君由此返，不待请与祈。奈何指为罪，碧血污朝衣。忠臣拙自谋，千古涕交挥。
咏史·其一
作者：纪迈宜
朝代：清

三代不可作，唐虞去已遥。考古自焚余，帝业首汉高。白水兴真人，泰华争岧峣。昭烈绍两京，鼎足亦堪豪。伟哉大度主，刀笔任萧曹。寇邓老侯封，吏术岂非饶。功臣免菹醢，用意孰淳浇。偏安虽一隅，君臣漆投胶。二表丕谟训，用酬三顾劳。托孤凛数语，大义千古昭。肝肠沃冰雪，神龙横绛霄。岂惟奔操辈，烈火自煎熬。祚永开四百，亦觉轻鸿毛。
咏史·其三
作者：纪迈宜
朝代：清

晋宋皆南渡，葸苶气不振。持盖与行酒，千载有遗恨。仇耻何能雪，纪纲嗟已紊。太阳同万物，臣节殊未顺。遂令敦温徒，跋扈踞方镇。玉、谢盛江东，中原日凋困。羯胡虐焰长，正始风流尽。徒都逮钱塘，宋又不如晋。仇应不戴天，枕戈还剚刃。胡至遂称臣，包羞毋乃甚。哀哉小朝廷，九宇沦左衽。岳、韩真名将，摧陷无坚阵。忠义贯金石，智勇出悲愤。长城嗟自坏，湖山甘栖遁。关闽溯濂洛，尼山布余荫。若欲复两河，斯人亦可任。仁者必有勇，圣言宁不信。少进辄迁谪，遁世得无闷。孝皇殊䡾䡾，抚髀思英隽。前后两相左，偾辕愧张浚。生贤欲何为，天意不可问。
咏史·其二
作者：纪迈宜
朝代：清

兴废数之常，智愚性相反。乃萃一人身，古今觏亦罕。其始虽足快，其终弥觉惨。要为物欲昏，岂云识虑短。我爱萧雍州，英年筹略展。三十冠诸侯，一朝梁台建。潞州别驾豪，雷目箭横撚。净扫宫壶秽，告成岱宗检。享祚逾四纪，职贡逮荒远。范徐与姚宋，化钧美互斡。虽复溺释乘，亦颇称慈俭。开元继贞观，如乐谐箫管。胡为踬末路，迷途入坎窞。遂令地轴翻，苍生但余喘。朱、李特鄙夫，惟知工媚谄。宠任既有加，更复恣忌褊。谁召逆景来，竟纵禄儿返。白马鞚何骄，金鸡帐犹暖。化龙首未成，上天足笑蹇。终当就屠灭，痛已彻幽显。金瓯误撞触，霓裳妙婉转。蒲香幻影销，淋铃泪痕泫。呵呵殒台城，郎当疲剑栈。食子无下意，书次罪其缓。鹦鹉问上皇，凄凉空满眼。得失皆自我，此语宁无歉。回首跃龙池，风流徒怀缅。女宠及王夫，相倚如毂绾。兵役事戎狄，阴类每相感。一之或有蔽，沓来斯不免。弗戢终见焚，自垢安可浣。浮山众百万，尽付鲸波卷。哀哉南诏师，遗骼谁与掩。二君颇相似，佚事悲青简。更念苻秦氏，取败由自满。欲恃鞭断流，将谓山压卵。鱼羊忽食人，风鹤犹破胆。一溃心争离，重振力告殚。黩武戒良深，噬脐悔已晚。
咏史·其五
作者：纪迈宜
朝代：清

周鼎七雄烹，晋辕戎狄驾。六朝困南服，五代沸中夏。久聚必泮散，纷争互輘藉。宋季局忽变，一统肩相卸。秦隋尚逊大，辽金岂能亚。旋乾而转坤，搏戏侈钧化。梦觉失千劫，俯仰空悲诧。
咏史·其四
作者：纪迈宜
朝代：清

靖康日乞和，徽钦反不归。景泰但主战，空质计知非。上皇闭南内，夺门启危机。乃知贼桧黠，以此中其微。恢复迎二帝，事与君心违。所以三字狱，冤愤古来稀。忠肃功最大，社稷有所依。故君由此返，不待请与祈。奈何指为罪，碧血污朝衣。忠臣拙自谋，千古涕交挥。
响水铺道中
作者：纪迈宜
朝代：清

百万军储此地供，云中接壤重提封。时平斥堠开千里，天险关门矗几重。河水漫流横浅渡，山冈叠起隐遥峰。行人指点前朝事，惟剩寒鸦落照浓。
四阳庵松歌
作者：纪迈宜
朝代：清

昨日樱桃园里竹，千竿簌簌黏衣绿。今朝四阳庵里松，数株盘礴来天风。一株根蟠巨石上，郁律绾结龙蛇状。忽伸一爪掀岩峦，石破天惊泣相向。七株离立寺门前，乱飘翠雨霏苍烟。当门兀坐啜苦茗，但觉云烟幂历相钩连。于中两株尤诡异，槎丫撑突夜叉臂。如擎剑戟拥麾幢，偶卫仙官下游戏。又如空中悬丹梯，从此步步直上排云霓。可望不可到，不如醉倒童子争扶携。四阳之松真奇绝，往来常听游人说。此际徘徊意未厌，重过偃卧松阴月。
四阳庵松歌
作者：纪迈宜
朝代：清
体裁：古风

昨日樱桃园里竹，千竿簌簌黏衣绿。今朝四阳庵里松，数株盘礴来天风。一株根蟠巨石上，郁律绾结龙蛇状。忽伸一爪掀岩峦，石破天惊泣相向。七株离立寺门前，乱飘翠雨霏苍烟。当门兀坐啜苦茗，但觉云烟幂历相钩连。于中两株尤诡异，槎桠撑突夜叉臂。如擎剑戟拥麾幢，偶卫仙官下游戏。又如空中悬丹梯，从此步步直上排云霓。可望不可到，不如醉倒童子争扶携。四阳之松真奇绝，往来常听游人说。此际徘徊意未厌，重过偃卧松阴月。
柏林寺殿壁吴道子画水
作者：纪迈宜
朝代：清

赵州画水天下闻，波涛汹汹如崩云。起伏有势壁欲动，世上摹本徒纷纷。反覆斜正看逾活，胸中万顷倾溟渤。艨艟挂席不敢前，蛟龙夜半争出没。想当苍茫落笔时，星精旸睒来相窥。奋臂一扫风雨疾，至今元气犹淋漓。殿宇屡易壁不易，屹然怒浪如山立。微损谁能补化工，常完呵护知神力。柏林古寺振宗风，金碧巍峨矗半空。画旨通禅方入圣，照耀千古无终穷。僧繇之龙久飞去，虎头金粟今何处。风尘鞅掌得奇观，如过瞿唐惊滟灏。
渡黄河用渔洋先生韵
作者：纪迈宜
朝代：清

淼淼洪涛络地长，迢迢帆影挂斜阳。堤回曲岸虹千仞，雁起圆沙字几行。久矣鸿沟迷楚汉，漫从碣石问沧桑。平芜莽苍浮云合，知是当年百战场。天汉浮槎讵可登，双丸跳荡此中腾。千帆疾下真如鸟，十月初寒未试冰。觅渡声传樵径月，鸣镳目断猎围鹰。明朝更访夷门道，独向荒烟酹信陵。
渡黄河用渔洋先生韵·其一
作者：纪迈宜
朝代：清

淼淼洪涛络地长，迢迢帆影挂斜阳。堤回曲岸虹千仞，雁起圆沙字几行。久矣鸿沟迷楚汉，漫从碣石问沧桑。平芜莽苍浮云合，知是当年百战场。
渡黄河用渔洋先生韵·其二
作者：纪迈宜
朝代：清

天汉浮槎讵可登，双丸跳荡此中腾。千帆疾下真如鸟，十月初寒未试冰。觅渡声传樵径月，鸣镳目断猎围鹰。明朝更访夷门道，独向荒烟酹信陵。
游普照寺
作者：纪迈宜
朝代：清

振策呼芒履，言访石堂躅。石堂渺何许，沿回山之麓。谡谡两株松，微风洒茅屋。磴转披积藓，镵刻尚可读。山峰巧回抱，白云峰下宿。豁然一径开，芳林两行缛。妙香闻池莲，清响戛丛竹。想见晏坐人，斜月伴幽独。
燕然台怀古
作者：纪迈宜
朝代：清

幕府犹余画角哀，军屯争拥紫峰开。蓬蓬风自群山下，黯黯云从大漠来。万里专征谁奏续，千年遗址此登台。书生别有封侯骨，铭勒燕然枉上才。
田家绝句
作者：纪迈宜
朝代：清

溅溅流水板桥通，林外斜阳作意红。最是田家好风景，柴门开向乱蝉中。
登岳
作者：纪迈宜
朝代：清

他山入犹坦，迤逦峰峦起。西岳独雄绝，登陟未半里。奇峰堕我前，峭壁青冥倚。其态乃万变，屡折愈俶诡。或红如砂莹，或绿如绮靡。或如鼎彝斑，或如樗蒲齿。或如兽欲搏，或如翼斯企。或矗如危榭，或截如平垒。或陷如刳凿，或突如角犄。或如海图坼，或如雁行比。槎丫张巨吻，苍蔚秀悬藟。环抱迷向背，窅映漏曦晷。侧身仅得过，飞湍怒啮趾。二十八潭悬，乱舞琼膏委。镕银挂疋练，长虹饮涧底。神龙掉其尾，震撼势未止。轰若车百辆，雷吼何时已。以兹蕴灵异，神瀵化为髓。苍翠洞肌肤，融冶滴崖址。千仞青芙蓉，一气混茫里。层巅虽未到，壮观斯为美。憩坐久惝恍，筇枝且徐理。
登岳
作者：纪迈宜
朝代：清
体裁：古风

他山入犹坦，迤逦峰峦起。西岳独雄绝，登陟未半里。奇峰堕我前，峭壁青冥倚。其态乃万变，屡折愈俶诡。或红如砂莹，或绿如绮靡。或如鼎彝斑，或如樗蒲齿。或如兽欲搏，或如翼斯企。或矗如危榭，或截如平垒。或陷如刳凿，或突如角犄。或如海图坼，或如雁行比。槎桠张巨吻，苍蔚秀悬藟。环抱迷向背，窅映漏曦晷。侧身仅得过，飞湍怒啮趾。二十八潭悬，乱舞琼膏委。镕银挂疋练，长虹饮涧底。神龙掉其尾，震撼势未止。轰若车百辆，雷吼何时已。以兹蕴灵异，神瀵化为髓。苍翠洞肌肤，融冶滴崖址。千仞青芙蓉，一气混茫里。层巅虽未到，壮观斯为美。憩坐久惝恍，筇枝且徐理。
登独石口边城远望作
作者：纪迈宜
朝代：清

两山如龙翔，蜿蟺百余里。长城亘其上，乱石相角犄。巍巍帝王都，有成斯有毁。何论穷荒地，千年泣残垒。筑城声犹悲，垣堞已倾圮。所嗟秦人愚，贾怨徒劳尔。新城屹金汤，盛代车同轨。筑不假民力，工费皆官庀。宽仁高百王，汪泽唐虞比。内外方一家，岂藉防奸宄。庶以壮观瞻，威灵震远迩。我登城上望，惊砂蔽天起。云黯孤日黄，霜严百卉死。一视但茫茫，峰峦势未已。百夷争效顺，驼马纷填委。河流荡山来，激迅齧城址。入塞折复出，汇作白河水。望洋趋巨壑，朝宗正如此。关吏招我饮，潼乳亦甘美。其长八十余，矍铄矜动履。自诉征战劳，回首逾三纪。曾逐八千卒，歼虏数倍蓰。裹粮常不继，酸风射眸子。疮痏犹在体，筋力嗟痹痿。幸蒙浩荡恩，月支太仓米。感此再三叹，上马仍徙倚。时平壮士老，临风徒抚髀。
重过大明湖
作者：纪迈宜
朝代：清

明湖载酒昔年游，乱苇荒汀惹暮愁。凭向烟波添浩皛，曲栏深入藕花秋。
长城驿
作者：纪迈宜
朝代：清

山河十二罢纵横，松柏空余哀怨声。莫向穷荒吊秦垒，田家先已筑长城。
阌乡书怀是日拟宿盘豆不果
作者：纪迈宜
朝代：清

丛芦盘豆隔风烟，关外心情夏景天。漫向稠桑呼妙子，可堪《锦瑟》忆华年。贫携旧玩询胡贾，老乞金丹礼洞仙。明日雁行欣握手，却愁霜鬓两皤然。
题寒江钓雪图
作者：纪迈宜
朝代：清

雪压千山照眼明，茫茫浦溆叶舟横。鸟飞欲绝人踪灭，惟听枯芦折有声。尽日炊烟冷钓矶，暂移短棹未言归。忽惊白鹭冲船起，恰映江天一色飞。
题寒江钓雪图·其一
作者：纪迈宜
朝代：清

雪压千山照眼明，茫茫浦溆叶舟横。鸟飞欲绝人踪灭，惟听枯芦折有声。
题寒江钓雪图·其二
作者：纪迈宜
朝代：清
体裁：七言绝句

尽日炊烟冷钓矶，暂移短棹未言归。忽惊白鹭冲舡起，恰映江天一色飞。
题寒江钓雪图·其二
作者：纪迈宜
朝代：清

尽日炊烟冷钓矶，暂移短棹未言归。忽惊白鹭冲船起，恰映江天一色飞。
云中感怀
作者：纪逵宜
朝代：清

东皇何日到天涯，猎猎凄风万里沙。差解客愁惟有酒，欲看春色竟无花。乱流孤屿诗中画，芳树娇莺梦里家。寂寞山城明月夜，居人为说旧繁华。
啼乌
作者：纪逵宜
朝代：清

万年枝上澹朝晖，哑哑慈乌集翠微。闻说鼎湖龙去后，哀鸣环绕紫宫飞。
宿瓜步
作者：纪逵宜
朝代：清

维舟已薄暮，怅望平芜间。流水不可极，夕阳相与还。光生扬子月，青对润州山。入夜潮声急，愁心未许间。
岁暮放衙归寓口占
作者：纪逵宜
朝代：清

宣武门南十丈尘，郎曹退食暂间身。尽多陆海浮沈客，争似云霄啸傲人。安命何须寻季主，问天那更学灵均。婆娑应伴康衢叟，共庆尧年甲子春。
春晚旅怀
作者：纪逵宜
朝代：清

蹑屩重来问路歧，软红拂拂黯须眉。西山自立京尘外，青眼看人似昔时。
梦回作
作者：纪逵宜
朝代：清

愁绪纷纶绕四围，梦醒似欲识天机。人间啼笑谁真伪，尘外行藏无是非。花落乌冲春色散，酒阑客带月明归。齐州九点青烟在，辽鹤何年故里飞。
病中夜吟
作者：纪逵宜
朝代：清

庚申一之日，卧疴城南舍。霜雪正萧辰，凄迷夜复夜。稚子愁不言，老妻但唶唶。人生各有涯，时至难更惜。矧予拓落人，学道鲜蕴藉。生不应少微，死岂缘木稼。既异处士怀，亦匪达官怕。嗒然天地中，随分沐大化。一息此尚存，渊冰敢宽假。青灯自多情，照我书在架。
盘山松歌
作者：纪逵宜
朝代：清

翠涛十里声飕飗，阴阴涧厂惊潜虬。攫拿石罅若无蒂，怒张鳞鬣争寒流。比闻化劫及双树，孙枝不给斤斧求。谁者护之帛道猷，烟霞日深谷口幽。大夫有灵能相酬，千株万株蟠青沟。
盘山水歌
作者：纪逵宜
朝代：清

近山沙碛无平流，入山泉石如清秋。缘溪被谷迷万绿，但闻琤琤历乱戛哀玉。山家无事长闭门，静中不厌风雷喧。凭高延瞩三百里，沧溟潏荡观止矣。
盘山石歌
作者：纪逵宜
朝代：清

昔游武夷登绝巅，噏吸沆瀣披云烟。山灵别后劳清梦，三十六峰吾目前。啸歌今过苏门道，林峦初识徐吾好。石丈疑从闽峤来，呀然一见倾怀抱。翠肤铁骨何亭亭，兰若门前多坠星。瀑水虹蜺飞练白，藓花风雨剥铜青。分划名胜三盘里，上松中石下盘水。乃观群岫靡不奇，向者品题皆妄耳。岚光澹荡客踟蹰，编茅欲傍石林居。远公为指嵚崎处，补天五色此其余。
秋怀
作者：纪逵宜
朝代：清

秋意在何许，飒飒庭树枝。金风消息来，遂使群心夷。缅焉念昔人，行乐长苦迟。百岁岂不多，半为炎凉摧。驾言谋远游，及此清秋时。千里无同心，梦魂飞向谁。春风如昨日，花叶争芬芳。芬芳几何时，东西各飘扬。人生匪磐石，安得不参商。矫首羡双星，盈盈河汉傍。虽不同房帷，咫尺长相望。震泽中有山，山上丹橘林。美人采其实，望远登高岑。玉颜照秋色，皓齿扬哀音。哀音是何曲，桃李盛年心。流光去如波，夙心难重寻。犹有旧时梦，摇摇来锦衾。
秋怀·其一
作者：纪逵宜
朝代：清

秋意在何许，飒飒庭树枝。金风消息来，遂使群心夷。缅焉念昔人，行乐长苦迟。百岁岂不多，半为炎凉摧。驾言谋远游，及此清秋时。千里无同心，梦魂飞向谁。
秋怀·其三
作者：纪逵宜
朝代：清

震泽中有山，山上丹橘林。美人采其实，望远登高岑。玉颜照秋色，皓齿扬哀音。哀音是何曲，桃李盛年心。流光去如波，夙心难重寻。犹有旧时梦，摇摇来锦衾。
秋怀·其二
作者：纪逵宜
朝代：清

春风如昨日，花叶争芬芳。芬芳几何时，东西各飘扬。人生匪磐石，安得不参商。矫首羡双星，盈盈河汉傍。虽不同房帷，咫尺长相望。
读家徵仲叔初冬咏怀诗有感
作者：纪逵宜
朝代：清

寒侵客袂雨丝丝，千里燕山雁影迟。隔岁遥传云外字，深春才读雪中诗。右丞禅寂耽书卷，小阮飘零爱酒卮。回首上林芳草暮，游踪三度负花期。
谒先垄
作者：纪逵宜
朝代：清

不肖耽微禄，久客松水湄。墓门弗亲扫，魂梦常依驰。登第今改官，远赴楚天涯。故里难稽留，捧檄有程期。晨兴出西郭，肃穆瞻松茨。忆昔两亲在，勤拳多训辞。望子为良臣，勿使家风颓。儒官虽苦饥，清白长自持。禄养已不逮，五内徒悲摧。拜罢仰墓表，欲去步迟迟。人生孰难忘，难忘膝下时。
送春
作者：纪逵宜
朝代：清

春去春愁在，愁中一送春。苔深连日雨，花似去年人。不惜榆钱尽，翻惊菜甲新。旧游回首别，寂寞曲江尘。
夏日雨后集苕华室观同人所藏书画
作者：纪钜维
朝代：清

那计痴儿笑老颠，尽寻乐事傲顽仙。云烟过眼能娱我，晴雨何心莫问天。画里溪山疑隔世，镜中勋业惜流年。壮夫正有屠鲸技，如此消磨亦可怜。
挽张之洞联
作者：纪钜维
朝代：清
体裁：联

出入历三朝，图授明堂，悲吟温国风流尽；追从逾廿载，篇传劝学，愧说兰陵冰水寒。
梁节庵招集吴公祠登高用朱文公天湖寺诗韵
作者：纪钜维
朝代：清

望秋蒲柳早衰时，旅食江关久未归。假日登临舒倦眼，寥天风物尚清晖。也知钝士难供世，争信缁尘解涴衣。欲抚朱弦还敛手，遗音谁与辨希微。
西郊
作者：纪钜维
朝代：清

鸡头菱蔓满溪湾，渺渺渔村白水环。堤下行人堤上柳，夕阳驴背看秋山。
贺梁鼎芬寿联
作者：纪钜维
朝代：清
体裁：联

九重天鉴心如日；四海人知鬓有霜。
饲鹤
作者：纪钜维
朝代：清

朱顶元晴旧缟衣，芝田有梦未能归。区区莫羡潭皋粟，上相从来不要肥。鸡鹜群争尽日忙，一声清唳晚风长。怪渠本具凌霄翮，苦傍人家觅稻粱。
饲鹤·其一
作者：纪钜维
朝代：清

朱顶元晴旧缟衣，芝田有梦未能归。区区莫羡潭皋粟，上相从来不要肥。
饲鹤·其二
作者：纪钜维
朝代：清

鸡鹜群争尽日忙，一声清唳晚风长。怪渠本具凌霄翮，苦傍人家觅稻粱。
金缕曲·赠梁汾
作者：纳兰容若
朝代：清

德也狂生耳
偶然间、淄尘京国，乌衣门第
有酒惟浇赵州土，谁会成生此意
不信道、遂成知己
青眼高歌俱未老
向尊前、拭尽英雄泪
君不见，月如水
共君此夜须沉醉
且由他、娥眉谣诼，古今同忌
身世悠悠何足问，冷笑置之而已
寻思起、从头翻悔
一日心期千劫在
后身缘、恐结他生里
然诺重，君须记
一丛花·咏并蒂莲
作者：纳兰性德
朝代：清
体裁：词

阑珊玉佩罢霓裳，相对绾红妆。藕丝风送凌波去，又低头、软语商量。一种情深，十分心苦，脉脉背斜阳。色香空尽转生香，明月小银塘。桃根桃叶终相守，伴殷勤、双宿鸳鸯。菰米漂残，沈云乍黑，同梦寄潇湘。
一络索·过尽遥山如画
作者：纳兰性德
朝代：清
体裁：词

过尽遥山如画。短衣匹马。萧萧落木不胜秋，莫回首、斜阳下。别是柔肠萦挂。待归才罢。却愁拥髻向灯前，说不尽、离人话。
一络索·过尽遥山如画
作者：纳兰性德
朝代：清

过尽遥山如画 短衣匹马 萧萧落木不胜秋， 莫回首、 斜阳下别是柔肠萦挂 待归才罢 却愁拥髻向灯前， 说不尽、 离人话
一络索·野火拂云微绿
作者：纳兰性德
朝代：清

野火拂云微绿，西风夜哭苍茫雁翅列秋空，忆写向、屏山曲山海几经翻覆，女墙斜矗看来费尽祖龙心，毕竟为、谁家筑
东风齐着力·电急流光
作者：纳兰性德
朝代：清

电急流光，天生薄命，有泪如潮。勉为欢谑，到底总无聊。欲谱频年离恨，言已尽、恨未曾消。凭谁把，一天愁绪，按出琼萧。往事水迢迢，窗前月、几番空照魂销。旧欢新梦，雁齿小红桥。最是烧灯时候，宜春髻、酒暖蒲萄。凄凉煞，五枝青玉，风雨飘飘。
中元前一夕枕上偶成
作者：纳兰性德
朝代：清
体裁：七言律诗

酒醒池塘耿不眠，帐纹漠漠隔轻烟。溪风到竹初疑雨，秋月如弓渐满弦。残梦远经吹角戍，明河长亘捣衣天。哀蛩饯晓浑多事，也似严更古驿边。
中元前一夕枕上偶成
作者：纳兰性德
朝代：清

酒醒池塘耿不眠，帐纹漠漠隔轻烟。溪风到竹初疑雨，秋月如弓渐满弦。残梦远经吹角戍，明河长亘衣天。哀蛩饯晓浑多事，也似严更古驿边。
中元前一夕枕上偶成
作者：纳兰性德
朝代：清

酒醒池塘耿不眠，帐纹漠漠隔轻烟溪风到竹初疑雨，秋月如弓渐满弦残梦远经吹角戍，明河长亘衣天哀蛩饯晓浑多事，也似严更古驿边
临江仙
作者：纳兰性德
朝代：清

丝雨如尘云著水，嫣香碎拾吴宫。百花冷暖避东风，酷怜娇易散，燕子学偎红。人说病宜随月减，恹恹却与春同。可能留蝶抱花丛，不成双梦影，翻笑杏梁空。
临江仙
作者：纳兰性德
朝代：清

飞絮飞花何处是？层冰积雪摧残。疏疏一树五更寒。爱他明月好，憔悴也相关。最是繁丝摇落后，转教人忆春山。湔裙梦断续应难，西风多少恨，吹不散眉弯。
临江仙·丝雨如尘云着水
作者：纳兰性德
朝代：清

丝雨如尘云着水，嫣香碎拾吴宫百花冷暖避东风酷怜娇易散，燕子学偎红人说病宜随月减，恹恹却与春同可能留蝶抱花丛不成双梦影，翻笑杏梁空
临江仙·丝雨如尘云著水
作者：纳兰性德
朝代：清

丝雨如尘云著水，嫣香碎拾吴宫。百花冷暖避东风。酷怜娇易散，燕子学偎红。人说病宜随月减，恹恹却与春同。可能留蝶抱花丛。不成双梦影，翻笑杏梁空。
临江仙·丝雨如尘云著水
作者：纳兰性德
朝代：清

丝雨如尘云著水，嫣香碎拾吴宫
百花冷暖避东风
酷怜娇易散，燕子学偎红
人说病宜随月减，恹恹却与春同
可能留蝶抱花丛
不成双梦影，翻笑杏梁空
临江仙·孤雁
作者：纳兰性德
朝代：清
体裁：词

霜冷离鸿惊失伴，有人同病相怜。拟凭尺素寄愁边，愁多书屡易，双泪落灯前。莫对月明思往事，也知消减年年。无端嘹唳一声传，西风吹只影，刚是早秋天。
临江仙·孤雁
作者：纳兰性德
朝代：清

霜冷离鸿惊失伴，有人同病相怜拟凭尺素寄愁边，愁多书屡易，双泪落灯前莫对月明思往事，也知消减年年无端嘹唳一声传，西风吹只影，刚是早秋天
临江仙·寒柳
作者：纳兰性德
朝代：清
体裁：词

飞絮飞花何处是，层冰积雪摧残，疏疏一树五更寒。爱他明月好，憔悴也相关。最是繁丝摇落后，转教人忆春山。湔裙梦断续应难。西风多少恨，吹不散眉弯。
临江仙·寒柳
作者：纳兰性德
朝代：清

飞絮飞花何处是，层冰积雪摧残，疏疏一树五更寒爱他明月好，憔悴也相关最是繁丝摇落后，转教人忆春山湔裙梦断续应难西风多少恨，吹不散眉弯
临江仙·昨夜个人曾有约
作者：纳兰性德
朝代：清
体裁：词

昨夜个人曾有约，严城玉漏三更。一钩新月几疏星。夜阑犹未寝，人静鼠窥灯。原是瞿唐风间阻，错教人恨无情。小阑干外寂无声。几回肠断处，风动护花铃。
临江仙·昨夜个人曾有约
作者：纳兰性德
朝代：清

昨夜个人曾有约，严城玉漏三更一钩新月几疏星夜阑犹未寝，人静鼠窥灯原是瞿唐风间阻，错教人恨无情小阑干外寂无声几回肠断处，风动护花铃
临江仙·点滴芭蕉心欲碎
作者：纳兰性德
朝代：清
体裁：词

点滴芭蕉心欲碎，声声催忆当初。欲眠还展旧时书。鸳鸯小字，犹记手生疏。倦眼乍低缃帙乱，重看一半模糊。幽窗冷雨一灯孤。料应情尽，还道有情无？
临江仙·点滴芭蕉心欲碎
作者：纳兰性德
朝代：清

点滴芭蕉心欲碎，声声催忆当初欲眠还展旧时书鸳鸯小字，犹记手生疏倦眼乍低缃帙乱，重看一半模糊幽窗冷雨一灯孤料应情尽，还道有情无
于中好
作者：纳兰性德
朝代：清

小构园林寂不哗，疏篱曲径仿山家。昼长吟罢风流子，忽听楸枰响碧纱。添竹石，伴烟霞。拟凭尊酒慰年华。休嗟髀里今生肉，努力春来自种花。
于中好·别绪如丝梦不成
作者：纳兰性德
朝代：清

别绪如丝梦不成，那堪孤枕梦边城。因听紫塞三更雨，却忆红楼半夜灯。书郑重，恨分明，天将愁味酿多情。起来呵手封题处，偏到鸳鸯两字冰。
于中好·别绪如丝睡不成
作者：纳兰性德
朝代：清

别绪如丝睡不成，那堪孤枕梦边城。因听紫塞三更雨，却忆红楼半夜灯。
书郑重，恨分明，天将愁味酿多情。起来呵手封题处，偏到鸳鸯两字冰。
于中好·十月初四夜风雨其明日是亡妇生辰
作者：纳兰性德
朝代：清
体裁：词

尘满疏帘素带飘，真成暗度可怜宵。几回偷拭青衫泪，忽傍犀奁见翠翘。惟有恨，转无聊。五更依旧落花朝。衰杨叶尽丝难尽，冷雨凄风打画桥。
于中好·十月初四夜风雨其明日是亡妇生辰
作者：纳兰性德
朝代：清

尘满疏帘素带飘，真成暗度可怜宵几回偷拭青衫泪，忽傍犀奁见翠翘惟有恨，转无聊五更依旧落花朝衰杨叶尽丝难尽，冷雨凄风打画桥
于中好·咏史
作者：纳兰性德
朝代：清

马上吟成促渡江，分明闲气属闺房生憎久闭金铺暗，花冷回心玉一床添哽咽，足凄凉谁教生得满身香只今西海年年月，犹为萧家照断肠
于中好·小构园林寂不哗
作者：纳兰性德
朝代：清

小构园林寂不哗，疏篱曲径仿山家。昼长吟罢风流子，忽听楸枰响碧纱。添竹石，伴烟霞。拟凭樽酒慰年华。休嗟髀里今生肉，努力春来自种花。
于中好·小构园林寂不哗
作者：纳兰性德
朝代：清

小构园林寂不哗，疏篱曲径仿山家昼长吟罢风流子，忽听楸枰响碧纱添竹石，伴烟霞拟凭樽酒慰年华休嗟髀里今生肉，努力春来自种花
于中好·握手西风泪不干
作者：纳兰性德
朝代：清

握手西风泪不干，年来多在别离间。遥知独听灯前雨，转忆同看雪后山。凭寄语，劝加餐。桂花时节约重还。分明小像沉香缕，一片伤心欲画难。
于中好·独背残阳上小楼
作者：纳兰性德
朝代：清
体裁：词

独背残阳上小楼，谁家玉笛韵偏幽。一行白雁遥天暮，几点黄花满地秋。惊节序，叹沉浮，秾华如梦水东流。人间所事堪惆怅，莫向横塘问旧游。
于中好·独背残阳上小楼
作者：纳兰性德
朝代：清

独背残阳上小楼，谁家玉笛韵偏幽一行白雁遥天暮，几点黄花满地秋惊节序，叹沉浮，秾华如梦水东流人间所事堪惆怅，莫向横塘问旧游
于中好·谁道阴山行路难
作者：纳兰性德
朝代：清
体裁：词

谁道阴山行路难。风毛雨血万人欢。松梢露点沾鹰绁，芦叶溪深没马鞍。依树歇，映林看。黄羊高宴簇金盘。萧萧一夕霜风紧，却拥貂裘怨早寒。
于中好·谁道阴山行路难
作者：纳兰性德
朝代：清

谁道阴山行路难风毛雨血万人欢松梢露点沾鹰绁，芦叶溪深没马鞍依树歇，映林看黄羊高宴簇金盘萧萧一夕霜风紧，却拥貂裘怨早寒
于中好·雁帖寒云次第飞
作者：纳兰性德
朝代：清

雁帖寒云次第飞，向南犹自怨归迟。谁能瘦马关山道，又到西风扑鬓时。人杳杳，思依依，更无芳树有乌啼。凭将扫黛窗前月，持向今宵照别离。
于中好·雁贴寒云次第飞
作者：纳兰性德
朝代：清
体裁：词

雁贴寒云次第飞，向南犹自怨归迟。谁能瘦马关山道，又到西风扑鬓时。人杳杳，思依依，更无芳树有乌啼。凭将扫黛窗前月，持向今朝照别离。
于中好咏史
作者：纳兰性德
朝代：清
体裁：词

马上吟成促渡江，分明闲气属闺房。生憎久闭金铺暗，花冷回心玉一床。添哽咽，足凄凉。谁教生得满身香。只今西海年年月，犹为萧家照断肠。
入直西苑
作者：纳兰性德
朝代：清

望里蓬瀛近，行来阆苑齐。晴霞开碧沼，落月隐金堤。叶密莺先觉，花繁径不迷。笙歌回辇处，长在凤城西。
兴京陪祭福陵
作者：纳兰性德
朝代：清
体裁：七言律诗

龙盘凤翥气佳哉，东指斋宫玉辇来。影入松楸仙仗远，香升俎豆晓云开。盛仪备处千官肃，神贶乘时万马回。豹尾叨陪须献颂，小臣惭愧展微才。
再送施尊师归穹窿
作者：纳兰性德
朝代：清

紫府追随结愿深，曰归行色乍骎骎。秋风落叶吹飞舄，夜月横江照鼓琴。历劫升沈宁有意，孤云去住亦无心。贞元朝士谁相待，桃观重来试一寻。
净业寺
作者：纳兰性德
朝代：清

红楼高耸碧池深，荷芰生凉豁远襟。湖色静涵孤刹影，花香暗入定僧心。经翻佛藏研朱荚，地赐朝家布紫金。下马长堤一吟望，梵钟杂送海潮音。
减字木兰花
作者：纳兰性德
朝代：清

相逢不语，一朵芙蓉著秋雨。小晕红潮，斜溜鬟心只凤翘。待将低唤，直为凝情恐人见。欲诉幽怀，转过回栏叩玉钗。
减字木兰花·从教铁石
作者：纳兰性德
朝代：清

从教铁石，每见花开成惜惜泪点难消，滴损苍烟玉一条怜伊大冷，添个纸窗疏竹影记取相思，环佩归来月上时
减字木兰花·断魂无据
作者：纳兰性德
朝代：清

断魂无据，万水千山何处去没个音书，尽日东风上绿除故园春好，寄语落花须自扫莫更伤春，同是恹恹多病人
减字木兰花·新月
作者：纳兰性德
朝代：清
体裁：词

晚妆欲罢，更把纤眉临镜画。准待分明，和雨和烟两不胜。莫教星替，守取团圆终必遂。此夜红楼，天上人间一样愁。
减字木兰花·新月
作者：纳兰性德
朝代：清

晚妆欲罢，更把纤眉临镜画准待分明，和雨和烟两不胜莫教星替，守取团圆终必遂此夜红楼，天上人间一样愁
减字木兰花·烛花摇影
作者：纳兰性德
朝代：清
体裁：词

烛花摇影，冷透疏衾刚欲醒。待不思量，不许孤眠不断肠。茫茫碧落，天上人间情一诺。银汉难通，稳耐风波愿始从。
减字木兰花·烛花摇影
作者：纳兰性德
朝代：清

烛花摇影，冷透疏衾刚欲醒待不思量，不许孤眠不断肠茫茫碧落，天上人间情一诺银汉难通，稳耐风波愿始从
减字木兰花·相逢不语
作者：纳兰性德
朝代：清

相逢不语，一朵芙蓉着秋雨小晕红潮，斜溜鬟心只凤翘待将低唤，直为凝情恐人见欲诉幽怀，转过回阑叩玉钗
减字木兰花·相逢不语
作者：纳兰性德
朝代：清
体裁：词

相逢不语，一朵芙蓉著秋雨。小晕红潮，斜溜鬟心只凤翘。待将低唤，直为凝情恐人见。欲诉幽怀，转过回阑叩玉钗。
减字木兰花·相逢不语
作者：纳兰性德
朝代：清

相逢不语，一朵芙蓉著秋雨
小晕红潮，斜溜鬟心只凤翘
待将低唤，直为凝情恐人见
欲诉幽怀，转过回阑叩玉钗
减字木兰花·花丛冷眼
作者：纳兰性德
朝代：清

花丛冷眼，自惜寻春来较晚知道今生，知道今生那见卿天然绝代，不信相思浑不解若解相思，定与韩凭共一枝
南乡子
作者：纳兰性德
朝代：清
体裁：词

烟暖雨初收，落尽繁花小院幽。摘得一双红豆子，低头，说着分携泪暗流。
人去似春休，卮酒曾将酹石尤。别自有人桃叶渡，扁舟，一种烟波各自愁。
南乡子·为亡妇题照
作者：纳兰性德
朝代：清

泪咽却无声。只向从前悔薄情，凭仗丹青重省识，盈盈。一片伤心画不成。别语忒分明。午夜鹣鹣梦早醒。卿自早醒侬自梦，更更。泣尽风檐夜雨铃。
南乡子·为亡妇题照
作者：纳兰性德
朝代：清

泪咽却无声只向从前悔薄情，凭仗丹青重省识盈盈一片伤心画不成别语忒分明午夜鹣鹣梦早醒卿自早醒侬自梦，更更泣尽风檐夜雨铃
南乡子·捣衣
作者：纳兰性德
朝代：清

鸳瓦已新霜，欲寄寒衣转自伤。见说征夫容易瘦，端相。梦里回时仔细量。支枕怯空房，且拭清砧就月光。已是深秋兼独夜，凄凉。月到西南更断肠。
南乡子·泪咽却无声
作者：纳兰性德
朝代：清
体裁：词

泪咽却无声，只向从前悔薄情。凭仗丹青重省识，盈盈，一片伤心画不成。别语忒分明，午夜鹣鹣梦早醒。卿自早醒侬自梦，更更，泣尽风檐夜雨铃。
南乡子·烟暖雨初收
作者：纳兰性德
朝代：清
体裁：词

烟暖雨初收，落尽繁花小院幽。摘得一双红豆子，低头，说著分携泪暗流。人去似春休，卮酒曾将酹石尤。别自有人桃叶渡，扁舟，一种烟波各自愁。
南乡子·烟暖雨初收
作者：纳兰性德
朝代：清

烟暖雨初收，落尽繁花小院幽摘得一双红豆子，低头，说着分携泪暗流人去似春休，卮酒曾将酹石尤别自有人桃叶渡，扁舟，一种烟波各自愁
南乡子·烟暖雨初收
作者：纳兰性德
朝代：清

烟暖雨初收，落尽繁花小院幽
摘得一双红豆子，低头，说著分携泪暗流
人去似春休，卮酒曾将酹石尤
别自有人桃叶渡，扁舟，一种烟波各自愁
南乡子·秋暮村居
作者：纳兰性德
朝代：清
体裁：词

红叶满寒溪，一路空山万木齐。试上小楼极目望，高低。一片烟笼十里陂。吠犬杂鸣鸡，灯火荧荧归路迷。乍逐横山时近远，东西。家在寒林独掩扉。
南乡子为亡妇题照
作者：纳兰性德
朝代：清

泪咽却无声。只向从前悔薄情，凭仗丹青重省识。盈盈。一片伤心画不成。别语忒分明。午夜鹣鹣梦早醒。卿自早醒侬自梦，更更。泣尽风檐夜雨铃。
南乡子为忘妇题照
作者：纳兰性德
朝代：清

泪咽更无声止向从前悔薄情凭仗丹青重省识盈盈一片伤心画不成别语忒分明午夜鹣鹣梦早醒卿自早醒侬自梦更更泣尽风前夜雨铃
南楼令·古木向人秋
作者：纳兰性德
朝代：清

古木向人秋，惊蓬掠鬓稠。是重阳、何处堪愁。记得当年惆怅事，正风雨，下南楼。断梦几能留，香魂一哭休。怪凉蟾、空满衾禂。霜落鸟啼浑不睡，偏想出，旧风流。
南楼令·塞外重九
作者：纳兰性德
朝代：清
体裁：词

古木向人秋，惊蓬掠鬓稠。是重阳、何处堪愁。记得当年惆怅事，正风雨，下南楼。断梦几能留，香魂一哭休。怪凉蝉、空满衾裯。霜落乌啼浑不睡，偏想出，旧风流。
南楼令·塞外重九
作者：纳兰性德
朝代：清

古木向人秋，惊蓬掠鬓稠是重阳、何处堪愁记得当年惆怅事，正风雨，下南楼断梦几能留，香魂一哭休怪凉蝉、空满衾裯霜落乌啼浑不睡，偏想出，旧风流
南歌子·古戍
作者：纳兰性德
朝代：清

古戍饥乌集，荒城野雉飞何年劫火剩残灰，试看英雄碧血，满龙堆玉帐空分垒，金笳已罢吹东风回首尽成非，不道兴亡命也，岂人为
南歌子·古戍饥乌集
作者：纳兰性德
朝代：清

古戍饥乌集，荒城野雉飞。何年劫火剩残灰，试看英雄碧血，满龙堆。玉帐空分垒，金笳己罢吹。东风回首尽成非，不道兴亡命也，岂人为。
南歌子古戍
作者：纳兰性德
朝代：清
体裁：词

古戍饥乌集，荒城野雉飞。何年劫火剩残灰，试看英雄碧血，满龙堆。玉帐空分垒，金笳已罢吹。东风回首尽成非，不道兴亡命也，岂人为。
南海子
作者：纳兰性德
朝代：清

分弓列戟四门开，游豫长陪万乘来。七十二桥天汉上，彩虹飞下晾鹰台。
南海子
作者：纳兰性德
朝代：清

相风微动九门开，南陌离宫万柳栽。草色横粘下马泊，水光平占晾鹰台。锦鞯欲射波间去，玉辇疑从岛上回。自是软红惊十丈，天教到此洗尘埃。
南海子
作者：纳兰性德
朝代：清

红桥夹岸柳平分，雉兔年年不掩群。飞放何须烦海户，郊南新置羽林军。
南海子·分弓列戟四门开
作者：纳兰性德
朝代：清

分弓列戟四门开，游豫长陪万乘来七十二桥天汉上，彩虹飞下晾鹰台
南海子·红桥夹岸柳平分
作者：纳兰性德
朝代：清

红桥夹岸柳平分，雉兔年年不掩群飞放何须烦海户，郊南新置羽林军
卜算子·五日
作者：纳兰性德
朝代：清

村静午鸡啼，绿暗新阴覆一展轻帘出画墙，道是端阳酒早晚夕阳蝉，又噪长堤柳青鬓长青自古谁，弹指黄花九
卜算子·塞草晚才青
作者：纳兰性德
朝代：清

塞草晚才青，日落箫笳动，戚戚凄凄入夜分，催度星前梦小语绿杨烟，怯踏银河冻，行尽关山到白狼，相见惟珍重
卜算子·新柳
作者：纳兰性德
朝代：清

娇软不胜垂，瘦怯那禁舞。多事年年二月风，剪出鹅黄缕。一种可怜生，落日和烟雨。苏小门前长短条，即渐迷行处。
卜算子·新柳
作者：纳兰性德
朝代：清

娇软不胜垂，瘦怯那禁舞多事年年二月风，翦出鹅黄缕一种可怜生，落日和烟雨苏小门前长短条，即渐迷行处
卜算子新柳
作者：纳兰性德
朝代：清

娇软不胜垂，瘦怯那禁舞。多事年年二月风，翦出鹅黄缕。一种可怜生，落日和烟雨。苏小门前长短条，即渐迷行处。
卢子谅时兴
作者：纳兰性德
朝代：清

代谢感时序，迭微叹日月。憝彼鶗鴂鸣，忍此众芳歇。林园无鲜蕊，原野飞陨叶。王孙伤岁暮，志士励穷节。劲莛矗惊飙，贞松翠霜雪。昂昂泽中雉，矫矫韝同鷢。物性不可渝，人宁不如物？努力崇明义，岂为威武屈。
又赠马云翎
作者：纳兰性德
朝代：清

岧峣最高山，山气蒸为云。物本相感生，相感乃相亲。吁嗟人生不可拟，君南我北三千里。一朝倾盖便相欢，两人心事如江水。君身似是秋风客，身轻欲奋凌霄翮。语君无限伤心事，终古长江江月白。世事纷纷等飞絮，我今潦倒随所寓。惟愿饮酒读君诗，花前醉卧梦君去。
古北口
作者：纳兰性德
朝代：清

乱山如戟拥孤城，一线人争鸟道行。地险东西分障塞，云开南北望神京。新图已入三关志，往事休论十万兵。都护近来长不调，年年烽火报升平。
台城路·白狼河北秋偏早
作者：纳兰性德
朝代：清
体裁：词

白狼河北秋偏早，星桥又迎河鼓。清漏频移，微云欲湿，正是金风玉露。两眉愁聚。待归踏榆花，那时才诉。只恐重逢，明明相视更无语。
人间别离无数，向瓜果筵前，碧天凝伫，连理千花，相思一叶，毕竟随风何处。羁栖良苦，算未抵空房，冷香啼曙。今夜天孙，笑人愁似许。
台城路·白狼河北秋偏早
作者：纳兰性德
朝代：清

白狼河北秋偏早，星桥又迎河鼓。清漏频移，微云欲湿，正是金风玉露。两眉愁聚。待归踏榆花，那时才诉。只恐重逢，明明相视更无语。人间别离无数，向瓜果筵前，碧天凝伫，连理千花，相思一叶，毕竟随风何处。羁栖良苦，算未抵空房，冷香啼曙。令夜天孙，笑人愁似许。
咏笼莺
作者：纳兰性德
朝代：清

何处金衣客，栖栖翠幙中。有心惊晓梦，无计啭春风。漫逐梁间燕，谁巢井上桐。空将云路翼，缄恨在雕笼。
四和香·麦浪翻晴风飐柳
作者：纳兰性德
朝代：清

麦浪翻晴风飐柳，已过伤春候。因甚为他成僝僽？毕竟是春迤逗。红药阑边携素手，暖语浓于酒。盼到园花铺似绣，却更比春前瘦。
塞外示同行者
作者：纳兰性德
朝代：清

西风千万骑，飒沓向阴山。为问传书雁，孤飞几日还。负霜怜戍卒，乘月望乡关。王事兼程促，休嗟客鬓斑。
填词
作者：纳兰性德
朝代：清

诗亡词乃盛，比兴此焉托。往往欢娱工，不如忧患作。冬郎一生极憔悴，判与三闾共醒醉。美人香草可怜春，凤蜡红巾无限泪。芒鞋心事杜陵知，唯今只赏杜陵诗。古人且失风人旨，何怪俗眼轻填词。词源远过诗律近，拟古乐府特加润。不见句读参差三百篇，已自换头兼转韵。
天仙子
作者：纳兰性德
朝代：清

月落城乌啼未了，起来翻为无眠早。薄霜庭院怯生衣，心悄悄，红阑绕，此情待共谁人晓？
天仙子·天咫尺
作者：纳兰性德
朝代：清

好在软绡红泪积，漏痕斜罥菱丝碧古钗封寄玉关秋，天咫尺，人南北，不信鸳鸯头不白
天仙子·月落城乌啼未了
作者：纳兰性德
朝代：清

月落城乌啼未了，起来翻为无眠早。薄霜庭院怯生衣，心悄悄，红阑绕。此情待共谁人晓？
天仙子·月落城乌啼未了
作者：纳兰性德
朝代：清

月落城乌啼未了，起来翻为无眠早薄霜庭院怯生衣，心悄悄，红阑绕此情待共谁人晓
天仙子·梦里藻芜青一剪
作者：纳兰性德
朝代：清

梦里蘼芜青一剪，玉郎经岁音书远暗钟明月不归来，梁上燕，轻罗扇好风又落桃花片
天仙子·渌水亭秋夜
作者：纳兰性德
朝代：清

水浴凉蟾风入袂，鱼鳞触损金波碎。好天良夜酒盈樽，心自醉，愁难睡，西南月落城乌起。
天仙子·渌水亭秋夜
作者：纳兰性德
朝代：清

水浴凉蟾风入袂，鱼鳞蹙损金波碎。好天良夜酒盈尊，心自醉，愁难睡。西风月落城乌起。
天仙子·渌水亭秋夜
作者：纳兰性德
朝代：清
体裁：词

水浴凉蟾风入袂，鱼鳞蹙损金波碎。好天良夜酒盈樽，心自醉，愁难睡，西南月落城乌起。
天仙子·渌水亭秋夜
作者：纳兰性德
朝代：清

水浴凉蟾风入袂，鱼鳞蹙损金波碎好天良夜酒盈尊，心自醉，愁难睡西风月落城乌起
太常引·晚来风起撼花铃
作者：纳兰性德
朝代：清
体裁：词

晚来风起撼花铃。人在碧山亭。愁里不堪听。那更杂、泉声雨声。
无凭踪迹，无聊心绪，谁说与多情。梦也不分明，又何必、催教梦醒。
太常引·自题小照
作者：纳兰性德
朝代：清

西风乍起峭寒生，惊雁避移营千里暮云平，休回首、长亭短亭无穷山色，无边往事，一例冷清清试倩玉萧声，唤千古、英雄梦醒
好事近·何路向家园
作者：纳兰性德
朝代：清

何路向家园，历历残山剩水都把一春冷淡，到麦秋天气料应重发隔年花，莫问花前事纵使东风依旧，怕红颜不似
好事近·帘外五更风
作者：纳兰性德
朝代：清
体裁：词

帘外五更风，消受晓寒时节。刚剩秋衾一半，拥透帘残月。争教清泪不成冰？好处便轻别。拟把伤离情绪，待晓寒重说。
好事近·帘外五更风
作者：纳兰性德
朝代：清

帘外五更风，消受晓寒时节刚剩秋衾一半，拥透帘残月争教清泪不成冰好处便轻别拟把伤离情绪，待晓寒重说
好事近·马首望青山
作者：纳兰性德
朝代：清
体裁：词

马首望青山，零落繁华如此。再向断烟衰草，认藓碑题字。休寻折戟话当年，只洒悲秋泪。斜日十三陵下，过新丰猎骑。
好事近·马首望青山
作者：纳兰性德
朝代：清

马首望青山，零落繁华如此。再向断烟衰草，认藓碑题字。休寻折载话当年，只洒悲秋泪。斜日十三陵下，过新丰猎骑。
好事近·马首望青山
作者：纳兰性德
朝代：清

马首望青山，零落繁华如此再向断烟衰草，认藓碑题字休寻折载话当年，只洒悲秋泪斜日十三陵下，过新丰猎骑
如梦令
作者：纳兰性德
朝代：清

万帐穹庐人醉，星影摇摇欲坠。归梦隔狼河，又被河声搅碎。还睡，还睡，解道醒来无味。
如梦令
作者：纳兰性德
朝代：清

木叶纷纷归路，残月晓风何处。消息半浮沉，今夜相思几许。秋雨，秋雨，一半西风吹去。
如梦令
作者：纳兰性德
朝代：清
体裁：词

正是辘轳金井，满砌落花红冷。蓦地一相逢，心事眼波难定。谁省，谁省，从此簟纹灯影。
如梦令
作者：纳兰性德
朝代：清

黄叶青苔归路，屧粉衣香何处。消息竟沉沉，今夜相思几许。秋雨，秋雨，一半因风吹去。
如梦令·万帐穹庐人醉
作者：纳兰性德
朝代：清

万帐穹庐人醉，星影摇摇欲坠，归梦隔狼河，又被河声搅碎。还睡、还睡，解道醒来无味。
如梦令·万帐穹庐人醉
作者：纳兰性德
朝代：清

万帐穹庐人醉，星影摇摇欲坠，归梦隔狼河，又被河声搅碎还睡、还睡，解道醒来无味
如梦令·木叶纷纷归路
作者：纳兰性德
朝代：清

木叶纷纷归路残月晓风何处消息半浮沈，今夜相思几许秋雨，秋雨一半西风吹去
如梦令·正是辘轳金井
作者：纳兰性德
朝代：清
体裁：词

正是辘轳金井，满砌落花红冷。蓦地一相逢，心事眼波难定。谁省，谁省。从此簟纹灯影。
如梦令·正是辘轳金井
作者：纳兰性德
朝代：清

正是辘轳金井，满砌落花红冷蓦地一相逢，心事眼波难定谁省，谁省从此簟纹灯影
如梦令·纤月黄昏庭院
作者：纳兰性德
朝代：清
体裁：词

纤月黄昏庭院，语密翻教醉浅。知否那人心？旧恨新欢相半。谁见？谁见？珊枕泪痕红泫。
如梦令·纤月黄昏庭院
作者：纳兰性德
朝代：清

纤月黄昏庭院，语密翻教醉浅知否那人心旧恨新欢相半谁见谁见珊枕泪痕红泫
如梦令·黄叶青苔归路
作者：纳兰性德
朝代：清

黄叶青苔归路，屧粉衣香何处。消息竟沉沉，今夜相思几许。秋雨，秋雨，一半因风吹去。
木叶纷纷归路，残月晓风何处。消息竟沉沉，今夜相思几许。秋雨，秋雨，一半因风吹去。
如梦令·黄叶青苔归路
作者：纳兰性德
朝代：清

黄叶青苔归路，屧粉衣香何处。消息竟沉沉，今夜相思几许。秋雨，秋雨，一半因风吹去。（版本一）木叶纷纷归路，残月晓风何处。消息竟沉沉，今夜相思几许。秋雨，秋雨，一半因风吹去。（版本二）
如梦令·黄叶青苔归路
作者：纳兰性德
朝代：清

黄叶青苔归路，屧粉衣香何处消息竟沉沉，今夜相思几许秋雨，秋雨，一半因风吹去
密云
作者：纳兰性德
朝代：清

白檀山下水声秋，地踞潮河最上流。日暮行人寻堠馆，凉砧一片古檀州。
密云
作者：纳兰性德
朝代：清

白檀山下水声秋，地踞潮河最上流日暮行人寻堠馆，凉砧一片古檀州
寻芳草·萧寺记梦
作者：纳兰性德
朝代：清

客夜怎生过。梦相伴、绮窗吟和。薄嗔佯笑道，若不是恁凄凉，肯来么。来去苦匆匆，准拟待、晓钟敲破。乍偎人一闪灯花堕，却对著琉璃火。
少年游·算来好景只如斯
作者：纳兰性德
朝代：清
体裁：词

算来好景只如斯，惟许有情知。寻常风月，等闲谈笑，称意即相宜。十年青鸟音尘断，往事不胜思。一钩残照，半帘飞絮，总是恼人时。
山海关
作者：纳兰性德
朝代：清

雄关阻塞戴灵鳌，控制卢龙胜百牢。山界万重横翠黛，海当三面涌银涛。哀笳带月传声切，早雁迎秋度影高。旧是六师开险处，待陪巡幸扈星旄。
山花子·小立红桥柳半垂
作者：纳兰性德
朝代：清

小立红桥柳半垂，越罗裙飏缕金衣。采得石榴双叶子，欲贻谁？便是有情当落日，只应无伴送斜晖。寄语东风休著力，不禁吹。
山花子·林下荒苔道韫家
作者：纳兰性德
朝代：清
体裁：词

林下荒苔道韫家，生怜玉骨委尘沙。愁向风前无处说，数归鸦。半世浮萍随逝水，一宵冷雨葬名花。魂是柳绵吹欲碎，绕天涯。
山花子·风絮飘残已化萍
作者：纳兰性德
朝代：清

风絮飘残已化萍，泥莲刚倩藕丝萦。珍重别拈香一瓣，记前生。
人到情多情转薄，而今真个不多情。又到断肠回首处，泪偷零。
山花子·风絮飘残已化萍
作者：纳兰性德
朝代：清

风絮飘残已化萍，泥莲刚倩藕丝萦。珍重别拈香一瓣，记前生。人到情多情转薄，而今真个不多情。又到断肠回首处，泪偷零。（不多情一作：悔多情）
忆江南
作者：纳兰性德
朝代：清
体裁：词

春去也，人在画楼东。芳草绿粘天一角，落花红沁水三弓。好景共谁同？
忆江南·宿双林禅院有感
作者：纳兰性德
朝代：清

心灰尽、有发未全僧。风雨消磨生死别，似曾相识只孤檠，情在不能醒。摇落后，清吹那堪听。淅沥暗飘金井叶，乍闻风定又钟声，薄福荐倾城。
忆江南·宿双林禅院有感
作者：纳兰性德
朝代：清

心灰尽、有发未全僧风雨消磨生死别，似曾相识只孤檠，情在不能醒摇落后，清吹那堪听淅沥暗飘金井叶，乍闻风定又钟声，薄福荐倾城
忆江南·宿双林禅院有感
作者：纳兰性德
朝代：清

心灰尽，有发未全僧。风雨消磨生死别，似曾相识只孤檠，情在不能醒。摇落后，清吹那堪听。淅沥暗飘金井叶，乍闻风定又钟声，薄福荐倾城。
忆王孙·西风一夜剪芭蕉
作者：纳兰性德
朝代：清

西风一夜剪芭蕉，倦眼经秋耐寂寥强把心情付浊醪读《离骚》愁似湘江日夜潮
忆秦娥·山重叠
作者：纳兰性德
朝代：清

山重叠。悬崖一线天疑裂。天疑裂。断碑题字，苔痕横啮。风声雷动鸣金铁。阴森潭底蛟龙窟。蛟龙窟。兴亡满眼，旧时明月。
忆秦娥·山重叠
作者：纳兰性德
朝代：清

山重叠悬崖一线天疑裂天疑裂断碑题字，苔痕横啮风声雷动鸣金铁阴森潭底蛟龙窟蛟龙窟兴亡满眼，旧时明月
忆秦娥·春深浅
作者：纳兰性德
朝代：清

春深浅，一痕摇漾青如剪青如剪鹭鸶立处，烟芜平远吹开吹谢东风倦，缃桃自惜红颜变红颜变兔葵燕麦，重来相见
忆秦娥·长飘泊
作者：纳兰性德
朝代：清

长飘泊，多愁多病心情恶心情恶模糊一片，强分哀乐拟将欢笑排离索，镜中无奈颜非昨颜非昨才华尚浅，因何福薄
念奴娇
作者：纳兰性德
朝代：清
体裁：词

人生能几？总不如休惹、情条恨叶。刚是尊前同一笑，又到别离时节。灯灺挑残，炉烟爇尽，无语空凝咽。一天凉露，芳魂此夜偷接。
怕见人去楼空，柳枝无恙，犹扫窗间月。无分暗香深处住，悔把兰襟亲结。尚暖檀痕，犹寒翠影，触绪添悲切。愁多成病，此愁知向谁说？
扈跸霸州
作者：纳兰性德
朝代：清

霸山重镇奠神京，鸾辂春游淑景明。万呱银涛冲古岸，四围玉甃护严城。花乘暖日迎来骑，柳带新膏绾去旌。八寨雄图今更固，行随赏乐胜蓬瀛。
扈驾西山
作者：纳兰性德
朝代：清
体裁：七言律诗

凤翥龙蟠势作环，浮青不断太行山。九重殿阁葱茏里，一气风云吐纳间。熊虎自当驰道伏，蛟螭长棒御书闲。黄图此日论形胜，惭愧频叨侍从班。
扈驾马兰峪赐观温泉恭纪十韵
作者：纳兰性德
朝代：清

御天来凤辇，浴日启龙池。野迥纡皇览，春浓值圣时。落花萦彩仗，初柳拂朱旗。行漏三辰拥，停銮万象随。瑞征泉是醴，喜溢沼生芝。特许观灵液，相将涉禁墀。
拟冬日景忠山应制
作者：纳兰性德
朝代：清

岧峣铁凤锁琳宫，亲侍銮舆度碧空。圣主岂因崇象教，宸游直自接鸿蒙。远山雪有一峰白，别浦枫余几树红。天意不教常肃杀，伫看宇宙遍春风。
拟冬日景忠山应制
作者：纳兰性德
朝代：清

雄关阻塞戴灵鳌，控制卢龙胜百牢。山界万重横翠黛，海当三面涌银涛。哀笳带月传声切，早雁迎秋度影高。旧是六师开险处，待陪巡幸扈星旌。
拟古
作者：纳兰性德
朝代：清

予生未三十，忧愁居其半。
心事如落花，春风吹已断。
行当适远道，作记殊汗漫。
寒食青草多，薄暮烟冥冥。
山桃一夜红，茵箔随飘零。
愿餐玉红草，一醉不复醒。
拟古
作者：纳兰性德
朝代：清

客从东方来，叩之非常流。自云发扶桑，期到海西头。白日当中天，浩荡三山秋。回风忽不见，去逐灵光游。烛龙莫掩照，使我胸中愁。天门詄荡开，翕赩罗星躔。白日瞩微躬，假翼令飞骞。平昔紫霞心，翻然向凌烟。双吹凤笙歇，宛转辞群仙。越影？浮云，横出天驷前。玉绳耿中夜，斗杓何时旋。予生未三十，忧愁居其半。心事如落花，春风吹已断。行当适远道，作计殊汗漫。寒食百草青，薄暮烟冥冥。山桃一夜雨，茵箔随飘零。愿餐玉红草，一醉不复醒。白云本无心，卷舒南山颠。遥峰如梦中，孤影吹能还。忽然间高霞，霏霏欲成烟。风花落不已，流辉转可怜。皎洁自多愁，况复对下弦。高楼夜已半，惜此不成眠。世运倏代谢，风节弃已久。磬折投朱门，高谈尽畎亩。言行清浊间，术工乃愈丑。人生若草露，营营苦奔走。为问身后名，何如一杯酒。行当向酒泉，竹林呼某某。时有西风来，吹香满罂缶。不问今何时，仰天但搔首。宛马精权奇，欻从西极来。蹴蹋不动尘，但见烟云开。天闲十万匹，对此皆凡材。倾都看龙种，选日登燕台。却瞻横门道，心与浮云灰。但受伏枥恩，何以异驽骀。魏阙有浮云，荫兹白日暮。返景下铜台，歌声发纨素。流辉如有情，千载照长路。漳河不西还，百川尽东赴。时哉不可失，谠言思所悟。雨后望西陵，蔓草萦古墓。安得为飘风，永吹莲枝树。朔风吹古柳，时序忽代续。庭草萎已尽，顾视白日速。吾本落拓人，无为自拘束。倜傥寄天地，樊笼非所欲。嗟哉华亭鹤，荣名反以辱。有客叹二毛，操觚序金谷。酒空人尽去，聚散伤局促。揽衣起长歌，明月皎如玉。
拟古
作者：纳兰性德
朝代：清

朔风吹古柳，时序忽代续。
庭草萎已尽，顾视白日速。
吾本落拓人，无为自拘束。
倜傥寄天地，樊笼非所欲。
嗟载华亭鹤，荣名反以辱。
有客叹二毛，操觚序金谷。
酒空人尽去，聚散何局促。
揽衣起长歌，明月皎如玉。
拟古
作者：纳兰性德
朝代：清

美人临残月，无言若有思。含颦但斜睇，吁嗟怜者谁。予本多情人，寸心聊自持。浩歌幽兰曲，援琴终不怡。私恨托远梦，初日照帘帏。
拟古
作者：纳兰性德
朝代：清

高云媚春日，坐觉鱼鸟亲。可怜暮春候，病中别故人。莺啼花乱落，风吹成锦茵。君去一何速，到家垂柳新。芙蓉湖上月，照君垂长纶。
拟古·其一
作者：纳兰性德
朝代：清

客从东方来，叩之非常流。自云发扶桑，期到海西头。白日当中天，浩荡三山秋。回风忽不见，去逐灵光游。烛龙莫掩照，使我胸中愁。
拟古·其七
作者：纳兰性德
朝代：清

魏阙有浮云，荫兹白日暮。返景下铜台，歌声发纨素。流辉如有情，千载照长路。漳河不西还，百川尽东赴。时哉不可失，谠言思所悟。雨后望西陵，蔓草萦古墓。安得为飘风，永吹莲枝树。
拟古·其三
作者：纳兰性德
朝代：清

予生未三十，忧愁居其半。心事如落花，春风吹已断。行当适远道，作计殊汗漫。寒食百草青，薄暮烟冥冥。山桃一夜雨，茵箔随飘零。愿餐玉红草，一醉不复醒。
拟古·其二
作者：纳兰性德
朝代：清

天门詄荡开，翕赩罗星躔。白日瞩微躬，假翼令飞骞。平昔紫霞心，翻然向凌烟。双吹凤笙歇，宛转辞群仙。越影？浮云，横出天驷前。玉绳耿中夜，斗杓何时旋。
拟古·其二
作者：纳兰性德
朝代：清
体裁：古风

天门詄荡开，翕赩罗星躔。白日瞩微躬，假翼令飞骞。平昔紫霞心，翻然向凌烟。双吹凤笙歇，宛转辞群仙。越影�浮云，横出天驷前。玉绳耿中夜，斗杓何时旋。
拟古·其五
作者：纳兰性德
朝代：清

世运倏代谢，风节弃已久。磬折投朱门，高谈尽畎亩。言行清浊间，术工乃愈丑。人生若草露，营营苦奔走。为问身后名，何如一杯酒。行当向酒泉，竹林呼某某。时有西风来，吹香满罂缶。不问今何时，仰天但搔首。
拟古·其八
作者：纳兰性德
朝代：清

朔风吹古柳，时序忽代续。庭草萎已尽，顾视白日速。吾本落拓人，无为自拘束。倜傥寄天地，樊笼非所欲。嗟哉华亭鹤，荣名反以辱。有客叹二毛，操觚序金谷。酒空人尽去，聚散伤局促。揽衣起长歌，明月皎如玉。
拟古·其六
作者：纳兰性德
朝代：清

宛马精权奇，欻从西极来。蹴蹋不动尘，但见烟云开。天闲十万匹，对此皆凡材。倾都看龙种，选日登燕台。却瞻横门道，心与浮云灰。但受伏枥恩，何以异驽骀。
拟古·其四
作者：纳兰性德
朝代：清

白云本无心，卷舒南山颠。遥峰如梦中，孤影吹能还。忽然间高霞，霏霏欲成烟。风花落不已，流辉转可怜。皎洁自多愁，况复对下弦。高楼夜已半，惜此不成眠。
摊破浣溪沙
作者：纳兰性德
朝代：清
体裁：词

风絮飘残已化萍，泥莲刚倩藕丝萦。珍重别拈香一瓣，记前生。
人到情多情转薄，而今真个悔多情。又到断肠回首处，泪偷零。
摊破浣溪沙·一霎灯前醉不醒
作者：纳兰性德
朝代：清

一霎灯前醉不醒，恨如春梦畏分明淡月淡云窗外雨，一声声人道情多情转薄，而今真个不多情又听鹧鸪啼遍了，短长亭
摊破浣溪沙·欲语心情梦已阑
作者：纳兰性德
朝代：清

欲语心情梦已阑，镜中依约见春山方悔从前真草草，等闲看环佩只应归月下，钗钿何意寄人间多少滴残红蜡泪，几时干
摊破浣溪沙·葬名花
作者：纳兰性德
朝代：清

林下荒苔道韫家，生怜玉骨委尘沙愁向风前无处说，数归鸦半世浮萍随逝水，一宵冷雨葬名花魂是柳绵吹欲碎，绕天涯
摊破浣溪沙·风絮飘残已化萍
作者：纳兰性德
朝代：清

风絮飘残已化萍，泥莲刚倩藕丝萦珍重别拈香一瓣，记前生人到情多情转薄，而今真个悔多情又到断肠回首处，泪偷零
摊破浣溪沙·风絮飘残已化萍
作者：纳兰性德
朝代：清
体裁：词

风絮飘残已化萍，泥莲刚倩藕丝萦；珍重别拈香一瓣，记前生。人到情多情转薄，而今真个悔多情；又到断肠回首处，泪偷零。
摸鱼儿·午日雨眺
作者：纳兰性德
朝代：清
体裁：词

涨痕添、半篙柔绿，蒲梢荇叶无数。台榭空蒙烟柳暗，白鸟衔鱼欲舞。红桥路，正一派、画船萧鼓中流住。呕哑柔橹，又早拂新荷，沿堤忽转，冲破翠钱雨。蒹葭渚，不减潇湘深处。霏霏漠漠如雾，滴成一片鲛人泪，也似汨罗投赋。愁难谱，只彩线、香菰脉脉成千古。伤心莫语，记那日旗亭，水嬉散尽，中酒阻风去。
摸鱼儿·送座主德清蔡先生
作者：纳兰性德
朝代：清

问人生、头白京国，算来何事消得。不如罨画清溪上，蓑笠扁舟一只。人不识，且笑煮、鲈鱼趁著莼丝碧。无端酸鼻，向岐路消魂，征轮驿骑，断雁西风急。
英雄辈，事业东西南北。临风因甚泣。酬知有愿频挥手，零雨凄其此日。休太息，须信道、诸公衮衮皆虚掷。年来踪迹。有多少雄心，几翻恶梦，泪点霜华织。
明月棹孤舟·海淀
作者：纳兰性德
朝代：清

一片亭亭空凝伫。趁西风霓裳偏舞。白鸟惊飞，菰蒲叶乱，断续浣纱人语。丹碧驳残秋夜雨。风吹去采菱越女。辘轳声断，昏鸦欲起，多少博山情绪。
明月棹孤舟·海淀
作者：纳兰性德
朝代：清

一片亭亭空凝伫趁西风霓裳偏舞白鸟惊飞，菰蒲叶乱，断续浣纱人语丹碧驳残秋夜雨风吹去采菱越女辘轳声断，昏鸦欲起，多少博山情绪
昭君怨
作者：纳兰性德
朝代：清
体裁：词

暮雨丝丝吹湿，倦柳愁荷风急。瘦骨不禁秋，总成愁。别有心情怎说？未是诉愁时节。谯鼓已三更，梦须成。
昭君怨·暮雨丝丝吹湿
作者：纳兰性德
朝代：清

暮雨丝丝吹湿，倦柳愁荷风急。瘦骨不禁秋，总成愁。别有心情怎说，未是诉愁时节，谯鼓已三更，梦须成。
昭君怨·暮雨丝丝吹湿
作者：纳兰性德
朝代：清

暮雨丝丝吹湿，倦柳愁荷风急瘦骨不禁秋，总成愁别有心情怎说，未是诉愁时节，谯鼓已三更，梦须成
昭君怨·深禁好春谁惜
作者：纳兰性德
朝代：清
体裁：词

深禁好春谁惜，薄暮瑶阶伫立。别院管弦声，不分明。又是梨花欲谢，绣被春寒今夜。寂寂锁朱门，梦承恩。
昭君怨·深禁好春谁惜
作者：纳兰性德
朝代：清

深禁好春谁惜，薄暮瑶阶伫立别院管弦声，不分明又是梨花欲谢，绣被春寒今夜寂寞锁朱门，梦承恩
景山
作者：纳兰性德
朝代：清
体裁：五言律诗

雪里瑶华岛，云端白玉京。削成千仞势，高出九重城。绣陌回环绕，红楼宛转迎。近天多雨露，草木每先荣。
曹子建七哀
作者：纳兰性德
朝代：清

东园桃李姿，是妾嫁君时。燕婉为夫妇，相爱不相离。良人忽远征，妾独守空帏。忧来恒自叹，冀死魂追随。又念妾死时，谁制万里衣？幸有双鲤鱼，拟为寄君辞。终日不成章，含泪自封题。君若得鲤鱼，剖鱼开素书。但看行中字，一一与泪俱。
望江南·咏弦月
作者：纳兰性德
朝代：清
体裁：词

初八月，半镜上青霄。斜倚画阑娇不语，暗移梅影过红桥，裙带北风飘。
望江南·咏弦月
作者：纳兰性德
朝代：清

初八月，半镜上青霄斜倚画阑娇不语，暗移梅影过红桥，裙带北风飘
朝中措
作者：纳兰性德
朝代：清
体裁：词

蜀弦秦柱不关情，尽日掩云屏。已惜轻翎退粉，更嫌弱絮为萍。东风多事，余寒吹散，烘暖微酲。看尽一帘红雨，为谁亲系花铃？
朝中措·蜀弦秦柱不关情
作者：纳兰性德
朝代：清

蜀弦秦柱不关情，尽日掩云屏。己惜轻翎退粉，更嫌弱絮为萍。东风多事，余寒吹散，烘暖微酲。看尽一帘红雨，为谁亲系花铃。
朝中措·蜀弦秦柱不关情
作者：纳兰性德
朝代：清

蜀弦秦柱不关情，尽日掩云屏己惜轻翎退粉，更嫌弱絮为萍东风多事，余寒吹散，烘暖微酲看尽一帘红雨，为谁亲系花铃
木兰花·拟古决绝词柬友
作者：纳兰性德
朝代：清

人生若只如初见，何事秋风悲画扇。
等闲变却故人心，却道故人心易变。
骊山语罢清宵半，泪雨霖铃终不怨。
何如薄幸锦衣郎，比翼连枝当日愿。
木兰花·拟古决绝词柬友
作者：纳兰性德
朝代：清

人生若只如初见，何事秋风悲画扇。等闲变却故人心，却道故人心易变。（一作：却道故心人易变）骊山语罢清宵半，泪雨霖铃终不怨。（一作：泪雨零/夜雨霖）何如薄幸锦衣郎，比翼连枝当日愿。
木兰花令·拟古决绝词
作者：纳兰性德
朝代：清

人生若只如初见，何事秋风悲画扇等闲变却故人心，却道故心人易变骊山语罢清宵半，泪雨霖铃终不怨何如薄幸锦衣郎，比翼连枝当日愿
木兰花慢·立秋夜雨送梁汾南行
作者：纳兰性德
朝代：清
体裁：词

盼银河迢递，惊入夜，转清商。乍西园蝴蝶，轻翻麝粉，暗惹蜂黄。炎凉。等闲瞥眼，甚丝丝、点点搅柔肠。应是登临送客，别离滋味重尝。疑将。水墨画疏窗，孤影淡潇湘。倩一叶高梧，半条残烛、做尽商量。荷裳。被风暗剪，问今宵、谁与盖鸳鸯。从此羁愁万叠，梦回分付啼螀。
木兰词
作者：纳兰性德
朝代：清

人生若只如初见何事秋风悲画扇等闲变却故人心却道故人心易变骊山语罢清宵半泪雨零铃终不怨何如薄幸锦衣郎比翼连枝当日愿
木兰词·拟古决绝词柬友
作者：纳兰性德
朝代：清
体裁：词

人生若只如初见，何事秋风悲画扇。
等闲变却故人心，却道故心人易变。
骊山语罢清宵半，泪雨霖铃终不怨。
何如薄幸锦衣郎，比翼连枝当日愿。
柳条边
作者：纳兰性德
朝代：清

是处垣篱防绝塞，角端西来画疆界。汉使今行虎落中，秦城合筑龙荒外。龙荒虎落两依然，护得当时饮马泉。若使春风知别苦，不应吹到柳条边。
柳枝词
作者：纳兰性德
朝代：清

池上闲房碧树围，
帘纹如彀上斜晖。
生憎飞絮吹难定，
一出红窗便不归。
柳枝词
作者：纳兰性德
朝代：清

池上闲房碧树围，帘纹如彀上斜晖生憎飞絮吹难定，一出红窗便不归
柳枝词二首
作者：纳兰性德
朝代：清

马卿苦忆红泥阁，我亦伤心碧树村。病骨沈绵词客死，更谁攀折与招魂？池上闲房碧树围，帘纹如縠上斜晖。生憎飞絮吹难定，一出红窗便不归。
柳枝词二首·其一
作者：纳兰性德
朝代：清

马卿苦忆红泥阁，我亦伤心碧树村。病骨沈绵词客死，更谁攀折与招魂？
柳枝词二首·其二
作者：纳兰性德
朝代：清

池上闲房碧树围，帘纹如縠上斜晖。生憎飞絮吹难定，一出红窗便不归。
梅花落
作者：纳兰性德
朝代：清

春色凤城来，寒梅逼岁开。条风初入树，缥雪渐侵苔。粉逐莺衣散，香黏蝶翅回。陇头人未返，急管莫频催
梅花落
作者：纳兰性德
朝代：清

春色凤城来，寒梅逼岁开。条风初入树，缥雪渐侵苔。粉逐莺衣散，香黏蝶翅回。陇头人未返，急管莫频催。
梦江南
作者：纳兰性德
朝代：清

新来好，唱得虎头词。一片冷香惟有梦，十分清瘦更无诗。标格早梅知。
梦江南·新来好
作者：纳兰性德
朝代：清

新来好，唱得虎头词。一片冷香唯有梦，十分清瘦更无诗。标格早梅知。
梦江南·新来好
作者：纳兰性德
朝代：清

新来好，唱得虎头词一片冷香唯有梦，十分清瘦更无诗标格早梅知
梦江南·昏鸦尽
作者：纳兰性德
朝代：清

昏鸦尽，小立恨因谁急雪乍翻香阁絮，轻风吹到胆瓶梅，心字已成灰
梦江南·昏鸦尽
作者：纳兰性德
朝代：清
体裁：词

昏鸦尽，小立恨因谁？急雪乍翻香阁絮，轻风吹到胆瓶梅，心字已成灰。
梦江南·江南好【其一】
作者：纳兰性德
朝代：清
体裁：词

【其一】
江南好，建业旧长安。紫盖忽临双鷁渡，翠华争拥六龙看。雄丽却高寒。
梦江南·江南好【其七】
作者：纳兰性德
朝代：清
体裁：词

【其七】
江南好，佳丽数维扬。自是琼花偏得月，那应金粉不兼香。谁与话清凉。
梦江南·江南好【其三】
作者：纳兰性德
朝代：清
体裁：词

【其三】
江南好，怀古意谁传。燕子矶头红蓼月，乌衣巷口绿杨烟。风景忆当年。
梦江南·江南好【其九】
作者：纳兰性德
朝代：清
体裁：词

【其九】
江南好，一片妙高云。砚北峰峦米外史，屏间楼阁李将军。金碧矗斜曛。
梦江南·江南好【其二】
作者：纳兰性德
朝代：清
体裁：词

【其二】
江南好，城阙尚嵯峨。故物陵前惟石马，遗踪陌上有铜驼。玉树夜深歌。
梦江南·江南好【其五】
作者：纳兰性德
朝代：清
体裁：词

【其五】
江南好，真个到梁溪。一幅云林高士画，数行泉石故人题。还似梦游非。
梦江南·江南好【其八】
作者：纳兰性德
朝代：清
体裁：词

【其八】
江南好，铁瓮古南徐。立马江山千里目，射蛟风雨百灵趋。北顾更踌躇。
梦江南·江南好【其六】
作者：纳兰性德
朝代：清
体裁：词

【其六】
江南好，水是二泉清。味永出山那得浊，名高有锡更谁争。何必让中泠。
梦江南·江南好【其十】
作者：纳兰性德
朝代：清
体裁：词

【其十】
江南好，何处异京华。香散翠帘多在水，绿残红叶胜于花。无事避风沙。
梦江南·江南好【其四】
作者：纳兰性德
朝代：清
体裁：词

【其四】
江南好，虎阜晚秋天。山水总归诗格秀，笙萧恰称语音圆。谁在木兰船。
水调歌头·题《西山秋爽图》
作者：纳兰性德
朝代：清
体裁：词

空山梵呗静，水月影俱沉。悠然一境人外，都不许尘侵。岁晚忆曾游处，犹记半竿斜照，一抹界疏林。绝顶茅庵里，老衲正孤吟。
云中锡，溪头钓，涧边琴。此生着几緉屐，谁识卧游心？准拟乘风归去，错向槐安回首，何日得投簪。布袜青鞋约，但向画图寻。
水调歌头·题西山秋爽图
作者：纳兰性德
朝代：清

空山梵呗静，水月影俱沈。悠然一境人外，都不许尘侵。岁晚忆曾游处，犹记半竿斜照，一抹映疏林。绝顶茅庵里，老衲正孤吟。云中锡，溪头钓，涧边琴。此生著岁两屐，谁识卧游心。准拟乘风归去，错向槐安回首，何日得投簪。布袜青鞋约，但向画图寻。
水调歌头·题西山秋爽图
作者：纳兰性德
朝代：清

空山梵呗静，水月影俱沉悠然一境人外，都不许尘侵岁晚忆曾游处，犹记半竿斜照，一抹界疏林绝顶茅庵里，老衲正孤吟云中锡，溪头钓，涧边琴此生着几两屐，谁识卧游心？准拟乘风归去，错向槐安回首，何日得投簪布袜青鞋约，但向画图寻
水调歌头·题西山秋爽图
作者：纳兰性德
朝代：清

空山梵呗静，水月影俱沉
悠然一境人外，都不许尘侵
岁晚忆曾游处，犹记半竿斜照，一抹界疏林
绝顶茅庵里，老衲正孤吟
云中锡，溪头钓，涧边琴
此生著几两屐，谁识卧游心？
准拟乘风归去，错向槐安回首，何日得投簪
布袜青鞋约，但向画图寻
水调歌头题西山秋爽图
作者：纳兰性德
朝代：清

空山梵呗静，水月影俱沉。悠然一境人外，都不许尘侵。岁晚忆曾游处，犹记半竿斜照，一抹界疏林。绝顶茅庵里，老衲正孤吟。云中锡，溪头钓，涧边琴。此生著几两屐，谁识卧游心？准拟乘风归去，错向槐安回首，何日得投簪。布袜青鞋约，但向画图寻。
水龙吟·题文姬图
作者：纳兰性德
朝代：清
体裁：词

须知名士倾城，一般易到伤心处。柯亭响绝，四弦才断，恶风吹去。万里他乡，非生非死，此身良苦。对黄沙白草，呜呜卷叶，平生恨、从头谱。应是瑶台伴侣，只多了、毡裘夫妇。严寒觱篥，几行乡泪，应声如雨。尺幅重披，玉颜千载，依然无主。怪人间厚福，天公尽付，痴儿騃女。
江城子·咏史
作者：纳兰性德
朝代：清
体裁：词

湿云全压数峰低。影凄迷，望中疑。非雾非烟，神女欲来时、若问生涯原是梦，除梦里，没人知。
江城子·咏史
作者：纳兰性德
朝代：清

湿云全压数峰低影凄迷，望中疑非雾非烟，神女欲来时、若问生涯原是梦，除梦里，没人知
江行
作者：纳兰性德
朝代：清
体裁：古风

木落江已空，清辉澹鸥鹭。不见系缆石，寒潮没瓜步。帆移清枫林，人归白沙渡。似有山猿啼，窈然潇湘暮。
汤泉应制
作者：纳兰性德
朝代：清

六龙初驻浴蓝天，碧瓦朱旗共一川。润逼仙桃红自舞，醉酣人柳绿犹眠。吹成暖律回燕谷，散作薰风入舜弦。最是垂衣深圣德，不须词笔颂甘泉。
汤泉应制
作者：纳兰性德
朝代：清

清时礼乐萃朝端，次第郊原引玉銮。河岳千年归带砾，寝园三月拜衣冠。便从畿甸亲民隐，更启神泉示从官。非独炎灵钟坎德，恩波深处不知寒。
汤泉应制
作者：纳兰性德
朝代：清
体裁：七言律诗

身向咸池榜末光，三危露暖不成霜。金铺照日初涵影，玉楚生烟别作香。地接蓬莱通御气，波翻豆蔻散朝凉。微臣幸属赓歌日，愿借如川献寿觞。
汤泉应制
作者：纳兰性德
朝代：清

身向咸池榜末光，三危露暖不成霜。金铺照日初涵影，玉求生烟别作香。地接蓬莱通御气，波翻豆蔻散朝凉。微臣幸属赓歌日，愿借如川献寿觞。
汤泉应制
作者：纳兰性德
朝代：清
体裁：七言律诗

鱼鳞雁齿镜中开，溅沫为霖遍九垓。不用劫灰求仿佛，便从天汉象昭回。桑坛法驾乘春转，鹤禁仙镳问寝来。遥祝海隅同帝泽，年年长听属车雷。
沁园春
作者：纳兰性德
朝代：清
体裁：词

丁巳重阳前三日，梦亡妇淡装素服，执手哽咽，语多不复能记。但临别有云：“衔恨愿为天上月，年年犹得向郎圆”。妇素未工诗，不知何以得此也，觉后感赋瞬息浮生，薄命如斯，低徊怎忘。记绣榻闲时，并吹戏雨；雕阑曲处，同倚斜阳。梦好难留，诗残莫续，赢得更深哭一场。遗容在，只灵飙一转，未许端详。重寻碧落茫茫。料短发、朝来定有霜。便人间天上，尘缘未断；春花秋叶，触绪还伤。欲结绸缪，翻惊摇落，减尽荀衣昨日香。真无奈，倩声声邻笛，谱出回肠。
沁园春
作者：纳兰性德
朝代：清

丁巳重阳前三日，梦亡妇淡装素服，执手哽咽，语多不复能记。但临别有云：“衔恨愿为天上月，年年犹得向郎圆。”妇素未工诗，不知何以得此也，觉后感赋瞬息浮生，薄命如斯，低徊怎忘。记绣榻闲时，并吹戏雨；雕阑曲处，同倚斜阳。梦好难留，诗残莫续，赢得更深哭一场。遗容在，只灵飙一转，未许端详。重寻碧落茫茫。料短发、朝来定有霜。便人间天上，尘缘未断；春花秋叶，触绪还伤。欲结绸缪，翻惊摇落，减尽荀衣昨日香。真无奈，倩声声邻笛，谱出回肠。
沁园春
作者：纳兰性德
朝代：清
体裁：词

瞬息浮生，薄命如斯，低徊怎忘？记绣榻闲时，并吹红雨，雕阑曲处，同倚斜阳。梦好难留，诗残莫续，赢得更深哭一场。遗容在，只灵飙一转，未许端详。
重寻碧落茫茫，料短发，朝来定有霜。便人间天上，尘缘未断，春花秋叶，触绪还伤。欲结绸缪，翻惊摇落，减尽荀衣昨日香。真无奈，倩声声邻笛，谱出回肠。
沁园春·丁巳重阳前
作者：纳兰性德
朝代：清

丁巳重阳前三日，梦亡妇淡妆素服，执手哽咽，语多不复能记。但临别有云：“衔恨愿为天上月，年年犹得向郎圆。”妇素未工诗，不知何以得此也，觉后感赋。瞬息浮生，薄命如斯，低徊怎忘。记绣榻闲时，并吹红雨；雕阑曲处，同倚斜阳。梦好难留，诗残莫续，赢得更深哭一场。遗容在，只灵飙一转，未许端详。重寻碧落茫茫。料短发、朝来定有霜。便人间天上，尘缘未断，春花秋叶，触绪还伤。欲结绸缪，翻惊摇落，减尽荀衣昨日香。真无奈，倩声声邻笛，谱出回肠。
沁园春·丁巳重阳前
作者：纳兰性德
朝代：清
体裁：词

瞬息浮生，薄命如斯，低徊怎忘。记绣榻闲时，并吹红雨；雕阑曲处，同倚斜阳。梦好难留，诗残莫续，赢得更深哭一场。遗容在，只灵飙一转，未许端详。重寻碧落茫茫。料短发、朝来定有霜。便人间天上，尘缘未断，春花秋叶，触绪还伤。欲结绸缪，翻惊摇落，减尽荀衣昨日香。真无奈，倩声声邻笛，谱出回肠。
沁园春·代悼亡
作者：纳兰性德
朝代：清
体裁：词

梦冷蘅芜，却望姗姗，是耶非耶？怅兰膏渍粉，尚留犀合；金泥蹙绣，空掩蝉纱。影弱难持，缘深暂隔，只当离愁滞海涯。归来也，趁星前月底，魂在梨花。鸾胶纵续琵琶。问可及、当年萼绿华。但无端摧折，恶经风浪；不如零落，判委尘沙。最忆相看，娇讹道字，手剪银灯自泼茶。令已矣，便帐中重见，那似伊家。
沁园春·瞬息浮生
作者：纳兰性德
朝代：清

丁巳重阳前三日，梦亡妇淡妆素服，执手硬咽语多不复能但临别有云：“衔恨愿为天上月，年年犹得向郎圆”妇素未工诗，不知何以得此也觉后感赋长调:瞬息浮生，薄命如斯，低徊怎忘？记绣榻闲时，并吹红雨，雕阑曲处，同倚斜阳。
梦好难留，诗残莫续，赢得更深哭一场。
遗容在，只灵飙一转，未许端详。
重寻碧落茫茫，料短发，朝来定有霜。
便人间天上，尘缘未断，春花秋叶，触绪还伤。
欲结绸缪，翻惊摇落，减尽荀衣昨日香。
真无奈，倩声声邻笛，谱出回肠。
沁园春·试望阴山
作者：纳兰性德
朝代：清

试望阴山，黯然销魂，无言徘徊。见青峰几簇，去天才尺；黄沙一片，匝地无埃。碎叶城荒，拂云堆远，雕外寒烟惨不开。踟蹰久，忽砯崖转石，万壑惊雷。
穷边自足秋怀。又何必、平生多恨哉。只凄凉绝塞，峨眉遗冢；梢沉腐草，骏骨空台。北转河流，南横斗柄，略点微霜鬓早衰。君不信，向西风回首，百事堪哀。
沁园春·试望阴山
作者：纳兰性德
朝代：清

试望阴山，黯然销魂，无言排徊。见青峰几簇，去天才尺；黄沙一片，匝地无埃。碎叶城荒，拂云堆远，雕外寒烟惨不开。踟蹰久，忽砯崖转石，万壑惊雷。穷边自足秋怀。又何必、平生多恨哉。只凄凉绝塞，峨眉遗冢；梢沉腐草，骏骨空台。北转河流，南横斗柄，略点微霜鬓早衰。君不信，向西风回首，百事堪哀。
河传
作者：纳兰性德
朝代：清

春浅，红怨。掩双环，微雨花间。画闲，无言暗将红泪弹。阑珊，香销轻梦还。斜倚画屏思往事。皆不是，空作相思字。忆当时，垂柳丝。花枝，满庭蝴蝶儿。
河传·春浅
作者：纳兰性德
朝代：清
体裁：词

春浅，红怨，掩双环。微雨花间，昼闲。无言暗将红泪弹。阑珊，香销轻梦还。斜倚画屏思往事，皆不是，空作相思字。记当时垂柳丝，花枝，满庭蝴蝶儿。
河传·春浅
作者：纳兰性德
朝代：清

春浅，红怨，掩双环微雨花间，昼闲无言暗将红泪弹阑珊，香销轻梦还斜倚画屏思往事，皆不是，空作相思字记当时垂柳丝，花枝，满庭蝴蝶儿
河渎神·凉月转雕阑
作者：纳兰性德
朝代：清

凉月转雕阑，萧萧木叶声乾
银灯飘落琐窗闲，枕屏几叠秋山
朔风吹透青缣被，药炉火暖初沸
清漏沉沉无寐，为伊判得憔悴
河渎神·凉月转雕阑
作者：纳兰性德
朝代：清

凉月转雕阑，萧萧木叶声干银灯飘落琐窗闲，枕屏几叠秋山朔风吹透青缣被，药炉火暖初沸清漏沉沉无寐，为伊判得憔悴